CELEX: 52013PC0462
Language: sk
Date: 2013-06-26
Title: Návrh NARIADENIE EURÓPSKEHO PARLAMENTU A RADY o európskych dlhodobých investičných fondoch

|
			
		
		
		52013PC0462
		
			Návrh NARIADENIE EURÓPSKEHO PARLAMENTU A RADY o európskych dlhodobých investičných fondoch /* COM/2013/0462 final - 2013/0214 (COD) */
			
				
		
		
			
			   	DÔVODOVÁ SPRÁVA
1.           KONTEXT NÁVRHU
Dlhodobá investícia je poskytovanie dlhodobého
kapitálu na financovanie hmotných aktív (ako energetická, dopravná a
komunikačná infraštruktúra, priemyselné a servisné zariadenia, bytový sektor a
technológie v oblasti zmeny klímy a ekologických inovácií), ako aj nehmotných
aktív (ako vzdelávanie a výskum a vývoj), ktoré posilňujú inovácie a
konkurencieschopnosť. Mnohé z týchto investícií prinášajú širší úžitok
verejnosti, keďže generujú väčšie výnosy pre spoločnosť ako celok tým, že
podporujú základné služby a zvyšujú životnú úroveň. Cieľom tohto návrhu je
pomôcť zvýšiť objem združeného kapitálu dostupného pre dlhodobé investície v
budúcej ekonomike Európskej únie v záujme financovania prechodu na udržateľný,
inteligentný a inkluzívny rast. Zvýšenie objemu sa dosiahne vytvorením novej
formy fondu – európskych dlhodobých investičných fondov alebo EDIF. Na základe
tried aktív, do ktorých EDIF môžu investovať, sa od týchto fondov očakáva, že
investorom prinesú dlhodobé a stabilné výnosy. Oprávnené aktíva by sa
kvalifikovali ako súčasť „alternatívnych investícií“, teda tried aktív, ktoré
nepatria do rozsahu tradičnej definície kótovaných akcií a dlhopisov. Zatiaľ čo
alternatívne investície zahŕňajú nehnuteľnosti, rizikový kapitál, súkromný
kapitál, hedžové fondy, nekótované spoločnosti, ohrozené cenné papiere a
komodity, EDIF by sa zameriavali len na alternatívne investície, ktoré patria
do vymedzenej kategórie tried dlhodobých aktív, ktorých úspešný rozvoj si
vyžaduje dlhodobý záväzok investorov. Z toho dôvodu by nehnuteľnosti,
nekótované spoločnosti alebo projekty infraštruktúry na rozdiel od komodít
spĺňali kritériá na investovanie.
Z tohto dôvodu existuje zjavná potreba
zabezpečiť, aby sa prekážky investovania s dlhodobou perspektívou riešili
na úrovni Európskej únie. To platí najmä v prípade aktív, ako sú projekty
infraštruktúry, ktoré závisia od dlhodobých záväzkov. Tieto aktíva závisia
sčasti od tzv. trpezlivého kapitálu. Je možné, že takýto druh investícií nebude
schopný umožniť vyplácanie aj niekoľko rokov, ale je investovaný takým
spôsobom, aby dokázal prinášať stabilné a predvídateľné výnosy. Tomuto opisu by
zodpovedali projekty infraštruktúry, investície do ľudského kapitálu alebo
prevádzkové koncesie. Kapitál investovaný takýmto dlhodobým, „trpezlivým“
spôsobom je prospešný pre reálnu ekonomiku, lebo prináša predvídateľné a
stabilné toky financií podnikom a vytvára pracovné miesta.
Investori ako poisťovne a dôchodkové
fondy s dlhodobými záväzkami vyjadrili záujem investovať do dlhodobejších
investičných aktív. Investori zároveň upozorňujú na neexistenciu ľahko
dostupných mechanizmov združovania kapitálu, ako sú investičné fondy,
s cieľom uľahčiť prístup k takýmto druhom investícií. V dôsledku
toho sú takéto investičné príležitosti obmedzené len na niekoľko veľmi veľkých
investorov, ako sú veľké dôchodkové fondy alebo poisťovne schopné získať
a viazať dostatočný kapitál prostredníctvom svojich vlastných
zdrojov. To následne bráni menším investorom, ako sú miestne dôchodkové
systémy, územno-správne celky, dôchodkové systémy, ktoré
prevádzkujú slobodné povolania, alebo podnikové dôchodkové systémy, ktoré
by inak mohli mať prínos z diverzifikácie svojich investícií do takýchto aktív.
Neexistencia týchto skupín investorov zase bráni reálnej ekonomike
v prístupe k financovaniu z väčších združených zdrojov
podporovaných kapitálom. Aj jednotliví retailoví investori, ktorí majú
v úmysle uskutočniť nejaký záväzok (kúpa domu, vzdelávanie alebo
financovanie významnej obnovy), môžu mať prínos zo zisku alebo pravidelných
výnosov, ktoré ponúkajú dlhodobé investičné fondy.
Rozsiahlym a dlhodobým kapitálovým
záväzkom požadovaným na prevádzkovanie účinných investičných združených zdrojov
pre dlhodobé aktíva doteraz bránila regulačná fragmentácia medzi členskými
štátmi. Ak na vnútroštátnej úrovni aj existujú fondy a stimuly, nie sú
v súlade s porovnateľnými iniciatívami v iných členských
štátoch. Tento nesúlad bráni zvyšovaniu objemu združeného kapitálu
a získavaniu investičnej expertízy, ktorá vytvára úspory z rozsahu
v rámci fondov, a je tak v prospech investorov. Na druhej strane väčšina
členských štátov nemá žiadne modely fondov alebo podobné stimuly, ktoré by
zahŕňali triedy dlhodobých aktív. Keďže neexistuje žiadny cezhraničný fond,
investori na týchto trhoch nemajú možnosť investovať do tried dlhodobých aktív.
V konečnom dôsledku preto neexistuje
ľahko dostupný mechanizmus nasmerovania finančných prostriedkov, ktoré sa majú
dlhodobo viazať v rámci projektov reálnej ekonomiky, ktoré takéto financovanie
potrebujú. Neexistencia takéhoto mechanizmu brzdí rozvoj dlhodobého
investovania. Expertíza profesionálov v oblasti investícií nie je
rozvinutá z dôvodu nedostatočného dopytu. K úsporám z rozsahu, ktoré
vedú k znižovaniu nákladov na prevádzkovanie dlhodobého investičného
fondu, nedochádza.
Rozsiahla infraštruktúra alebo priemyselné
stavebné projekty si môžu okrem toho vyžadovať prístup k združenému kapitálu,
ktorý nie je k dispozícii vždy, keď sa kapitál získava iba v jednom
členskom štáte. Rozsiahle projekty môžu zahŕňať aj podniky so sídlom vo
viacerých rozličných členských štátoch. Tento problém fragmentácie sa musí
riešiť v rámci každého mechanizmu financovania a musia sa zabezpečiť
investori a projekty v rôznych krajinách Európskej únie.
Preto existuje potreba vytvoriť nástroj
financovania osobitne určený na riešenie týchto problémov. S cieľom
maximalizovať účinnosť každého mechanizmu financovania musí mať tento
mechanizmus prístup k investorom v celej Únii. Význam riešenia týchto
problémov sa zdôraznil už v Akte o jednotnom trhu II[1]. Jedným z jeho 12 kľúčových
cieľov je posilniť dlhodobé investície do reálnej ekonomiky. Na to, aby sa
podarilo dosiahnuť tento cieľ, sa v Akte o jednotnom trhu II uvádza
návrh na vytvorenie nového súboru pravidiel EÚ, ktoré uľahčujú cezhraničné
získavanie kapitálu potrebného na prevádzkovanie nákladovo efektívnych
investičných fondov, ktoré sú zamerané na dlhodobé investičné príležitosti.
Širší kontext týchto činností bol stanovený
v Zelenej knihe Európskej komisie o dlhodobom financovaní európskeho
hospodárstva[2],
v ktorej sa uvádzajú problémy z hľadiska ponuky a dopytu
v rámci všetkých štruktúr financovania. V zelenej knihe sa potvrdzuje
potreba prijatia opatrení v súvislosti s investičnými fondmi, ako sa
uvádza v tomto návrhu, pričom pozornosť sa upriamuje na kontext väčšej
potreby obnoviť financovanie reálnej ekonomiky zlepšením kombinácie
a celkovej odolnosti rozličných zdrojov financovania. V tejto
súvislosti môže nový fond EDIF prispieť k zvýšeniu objemu nebankového
financovania dostupného pre podniky, čím sa doplní prístup k bankovým
úverom.
V súčasnosti na trhoch EÚ
s investičnými fondmi prevládajú fondy prevádzkované podľa smernice
o PKIPCP (podnikoch kolektívneho investovania do prevoditeľných cenných
papierov), ktorá bola prvýkrát predložená v roku 1985. Hodnota
spravovaných aktív PKIPCP dosiahla v súčasnosti 6 697 miliárd EUR[3]. Smernica o PKIPCP
obsahuje súbor pravidiel pre produkty, ktoré uplatňujú investičné fondy
dostupné pre retailových investorov, sú však zamerané na prevoditeľné cenné
papiere na účely zabezpečenia primeranej likvidity s cieľom podporiť možnosť
vyplatenia na požiadanie. V dôsledku toho PKIPCP nie sú schopné prispieť
k financovaniu dlhodobých kapitálových záväzkov týkajúcich sa infraštruktúry
a iných projektov. Hoci iniciatíva PKIPCP neznamená nevyhnutne, že
vytvorenie EDIF priláka vďaka hodnote, ktorú majú vysokolikvidné fondy pre
mnohých retailových investorov, rovnakú mieru záujmu investorov, jej úspech
poukazuje na to, že celoeurópske iniciatívy môžu mať významný vplyv na rozvoj
trhu a budovanie dôvery investorov. 
Vytvorenie európskych fondov rizikového
kapitálu (EuFRK) a európskych fondov sociálneho podnikania (EuFSP) spolu s
fondmi EDIF prispeje k financovaniu európskeho hospodárstva. Schémy EuFRK
a EuFSP sú zamerané na veľmi konkrétny segment hospodárstva EÚ: začínajúce
podniky financované rizikovým kapitálom a podniky, ktoré sa špecializujú na
dosahovanie sociálneho vplyvu. 
Návrh o EDIF má širšie zameranie než EuFRK a
EuFSP. Jeho cieľom je zamerať sa na širokú škálu tried dlhodobých aktív a
vytvoriť investičný fond, ktorý bude možné predať retailovým investorom. Vzniká
tu potreba troch základných vlastností: 1) osobitné pravidlá pre produkty,
ktoré sa vzťahujú na oprávnené aktíva a ich diverzifikáciu; 2) vysoký stupeň
spôsobilosti osôb, ktoré disponujú povolením spravovať EDIF a uvádzať ich na
trh, a 3) súlad medzi investičným horizontom EDIF a očakávaniami v oblasti
vyplácania ich investorov.
Potreba pravidiel pre produkty
Cieľom nového rámca pre EDIF je vytvoriť druhé
povolenie pre retailových investorov, ktoré sa riadi osvedčeným prístupom
PKIPCP k špecifikáciám produktov a rozloženiu rizika. Investori majú značný
záujem o možnosti investovať do tried dlhodobých aktív, ktoré sa buď zhodnotia
počas svojho životného cyklu (malé alebo stredné podniky), alebo ktoré generujú
stabilný tok príjmov počas obdobia držby (aktíva v oblasti infraštruktúry). O
takýto nástroj majú záujem hlavne dôchodkové plány, ktoré spravujú miestne a
regionálne správne orgány, malé a veľké podniky alebo slobodné povolania.
Vzhľadom na skutočnosť, že takéto fondy dlhodobých aktív v mnohých členských
štátoch neexistujú, investori v týchto štátoch o takúto možnosť investovať
prichádzajú. Táto situácia sa napraví vďaka cezhraničnému povoleniu. 
S cieľom uspokojiť tieto potreby investorov
bude EDIF schopný investovať do všetkých druhov aktív, s ktorými sa neobchoduje
na regulovaných trhoch. Tieto aktíva sú nelikvidné a už len z tohto dôvodu si
vyžadujú, aby fond pri ich kúpe prijal dlhodobý záväzok. To isté platí v
prípade investorov, ktorí investujú do takéhoto fondu. Aktíva, s ktorými sa
neobchoduje na sekundárnom trhu a ktorých vlastníkom by trvalo značne dlhý čas,
kým by našli ich kupujúceho, zahŕňajú: 1) investície do projektov
infraštruktúry, napríklad v oblasti dopravy, energetiky alebo vzdelávania; 2)
investície do nekótovaných spoločností, v praxi najmä do MSP; 3) investície do
nehnuteľností, akými sú napríklad budovy alebo priama kúpa aktív v oblasti
infraštruktúry. 
Samotná skutočnosť, že sa s aktívom
neobchoduje na regulovanom trhu, bude znamenať, že aktívum spĺňa kritériá
dlhodobého aktíva. Tieto aktíva sú nelikvidné už len z toho dôvodu, že bez
verejného obchodovacieho miesta je ťažké ihneď nájsť niekoho, kto ich kúpi.
Tieto aktíva sú navyše v mnohých prípadoch pomerne netradičné a prilákajú len
kupujúcich, ktorí dokážu uplatňovať náležitú starostlivosť a ktorí sa
špecializujú v danej oblasti. Keď napríklad EDIF investuje do spoločnosti
zodpovednej za projekt, predpokladá, že značne dlhý čas nenájde nikoho, kto by
jeho podiel kúpil ihneď. 
Vzhľadom na nelikvidnú povahu EDIF sa v návrhu
neukladajú povinné obdobia držby. Keďže si investície do dlhodobých aktív
vyžadujú vysoký stupeň náležitej starostlivosti, ukladať minimálne obdobia
držby sa nezdá obozretné. Dôvodom na to je, že každé investičné rozhodnutie
bude iné a správcovia EDIF sa vedia najlepšie rozhodnúť o tom, ako dlho chcú
svoje investície ponechať v aktívach, aby generovali sľúbené výnosy. Správcovia
EDIF sa teda do značnej miery líšia od správcov PKIPCP, ktorí sa riadia
makroekonomickým vývojom alebo dennými výkyvmi na burze. 
Takisto sa zdá potrebné poskytnúť správcom
určitú flexibilitu v súvislosti s presným časovým rámcom, v ktorom sa musí
vytvoriť portfólio dlhodobých aktív. Návrh preto na vytvorenie portfólia
dlhodobých aktív poskytuje obdobie piatich rokov. V návrhu sa navyše umožňuje,
aby správca investoval až 30 % kapitálu EDIF do likvidných cenných
papierov. Tento vankúš likvidity má umožniť EDIF riadiť peňažný tok, ktorý
vzniká v čase vytvárania portfólia dlhodobých aktív. Správcovi takisto umožňuje
umiestniť nadmernú hotovosť, ktorá vzniká „medzi investíciami“, teda v čase
predaja dlhodobého aktíva na účely jeho nahradenia iným. 
Na vybudovanie dôvery investorov a právnej
istoty, najmä ale nie výlučne pokiaľ ide o retailových investorov, na ktorých
sa zameriavajú EDIF, si navrhovaný systém vyžaduje vytvorenie súboru prísnych a
zároveň pružných pravidiel pre produkty. Pravidlá pre produkty predstavujú
najvhodnejší spôsob, ako prispievať k plneniu stanovených potrieb dlhodobého
financovania a k zaisteniu predvídateľného profilu produktu pre EDIF. Po
udelení povolenia budú EDIF k dispozícii na uvádzanie na trh pre
profesionálnych aj retailových investorov v iných členských štátoch.
EDIF poskytuje investorom príležitosti na
diverzifikáciu ich investičných portfólií. Aktíva, do ktorých môže navrhovaný
EDIF investovať, sú alternatívnymi investíciami, a preto sa povahou veľmi líšia
od tradičnejších kótovaných akcií a cenných papierov v držbe mnohých
investorov. Hoci by prísne pravidlá diverzifikácie zahrnuté do rámca PKIPCP
mohli spôsobiť, že prevádzkovanie EDIF bude nákladné alebo dokonca nemožné,
EDIF by aj tak ťažil z primeranej úrovne diverzifikácie aktív.
Tento prínos diverzifikácie sa vzťahuje na
retailových, ako aj na inštitucionálnych alebo „sofistikovaných“ investorov,
ako sú majetní jednotlivci. Navrhované prísne pravidlá pre produkty a ochrana
investorov, ktorú vytvárajú, sú navrhnuté tak, aby bol EDIF vhodný pre
retailových investorov.
Potreba vysokej schopnosti spravovať
fondy
Vzhľadom na nedostatok likvidity EDIF a na to,
že účasť v triedach dlhodobých aktív, na ktoré je EDIF zameraný, nie je
kótovaná na regulovanom trhu, všetky dlhodobé aktíva, ktoré môže EDIF
investovať, patria do kategórie „alternatívnych investícií“ (pozri opis
alternatívnych investícií uvedený predtým). Preto je nevyhnutné, aby EDIF
spravovali podniky, ktoré majú náležité povolenie spravovať a uvádzať na
trh alternatívne investície podľa smernice o správcoch AIF. 
Navrhovaný rámec pre EDIF sa preto bude
zakladať na povolení správcu podľa smernice o správcoch AIF[4], v ktorej sa stanovujú
všeobecné pravidlá pre správcov alternatívnych investičných fondov, ktorí
spravujú a uvádzajú na trh ich finančné prostriedky pre profesionálnych
investorov. Doplnia sa osobitné pravidlá pre produkty DIF, aby boli
profesionálni aj retailoví investori, ktorí majú záujem o ziskové a výnosové
profily súvisiace s investíciami do dlhodobých aktív, schopní jednoducho
identifikovať EDIF. 
Navrhovaný rámec pre EDIF je založený na
cezhraničných ustanoveniach smernice o správcoch AIF, pričom európske
povolenie na uvádzanie na trh pre profesionálnych investorov je
doplnené európskym povolením na uvádzanie na trh pre retailových
investorov v rámci EÚ, pokiaľ ide o EDIF. Keďže EDIF možno predať retailovým
spotrebiteľom, vzniká potreba zvýšenej ochrany spotrebiteľa, napríklad
prísnejšie pravidlá EDIF zakazujúce investície do aktív, ktoré môžu spôsobiť konflikt
záujmov, pravidlá transparentnosti, ktoré vyžadujú uverejnenie dokumentu
s kľúčovými informáciami, a osobitné podmienky uvádzania na trh.
Vzhľadom na uvedené skutočnosti je nevyhnutné,
aby v prípade, ak chce EDIF získať povolenie, mal povolenie aj jeho správca
podľa smernice o správcoch AIF. Väčšina aktív, do ktorých EDIF investuje,
musí byť podľa definície aktívami, ktoré sa musia držať po dlhý čas. Príliš
veľká koncentrácia v jednom aktíve alebo podniku vytvára riziká pre investorov,
ktoré sa môžu ukázať ako veľmi náročné na zvládnutie. S cieľom zmierniť
toto riziko bude nevyhnutné, aby EDIF dodržiaval pravidlá diverzifikácie.
Okrem toho sa navrhujú limity používania derivátov v súvislosti
s aktívami EDIF, ako aj limity týkajúce sa výpožičiek.
Potreba zosúladiť investičné
a výplatné horizonty
Aktíva, do ktorých EDIF investuje, budú vo
svojej podstate nelikvidné. To znamená, že nebudú ľahko dostupné na kúpu a
predaj. Pravdepodobne neexistuje žiadny spoľahlivý sekundárny trh pre dlhodobé
aktíva, pričom táto skutočnosť by mohla sťažiť ich ocenenie a predaj.
Nelikvidná povaha týchto aktív sama osebe nie je problémom a návrh EDIF je
vypracovaný tak, aby sa vytvoril nástroj financovania vhodný pre tento druh
aktív. V požiadavkách smernice o správcoch AIF sa takisto riešia
tieto problémy, napríklad v súvislosti s oceňovaním a s
požiadavkou, aby mali správcovia zavedené primerané politiky a mechanizmy
oceňovania.
Nelikvidná povaha týchto aktív by mohla
spôsobiť, že fondy budú mať ťažkosti s plnením požiadaviek investorov na
vyplácanie pred tým, než aktívum alebo projekt, do ktorého sa investovalo,
dosiahne očakávanú splatnosť. Potreba udržiavať likvidné aktíva s cieľom splniť
požiadavky na vyplácanie by zároveň odklonila financie od primárneho účelu
EDIF, ktorým je investovať do dlhodobých aktív. Okrem toho by možnosti skorého
vyplatenia, t. j. pred ukončením investičného cyklu fondu, vyvolali
potrebu odpredať aktíva v záujme splnenia požiadaviek na skoré vyplatenie.
Hrozí, že tieto aktíva by sa museli predať rýchlo za akúkoľvek cenu, ktorá je
oveľa nižšia než cena, ktorá by podľa správcu fondu zodpovedala hodnote aktíva
pri nenútenom predaji. Takýto predaj by mohol takisto viesť k zníženiu toku
príjmov vyplácaných ostatným investorom, ktorí sa aj naďalej zúčastňujú na
investíciách do EDIF. EDIF preto investorom možnosť skorého vyplatenia nebudú
ponúkať. Tento prístup zabráni potenciálnym konfliktom záujmov medzi
odchádzajúcimi a zostávajúcimi investormi.
EDIF v kombinácii so smernicou
o správcoch AIF budú tvoriť spoľahlivý rámec pre spravovanie a produkty
navrhnutý tak, aby poskytoval investorom istotu, že ich investície sú
spravované obozretne, profesionálne a čestne. Skutočnosť, že sa počas
životnosti vybraných investícií neumožní vyplácanie, sa bude musieť jasne
uviesť, aby sa zabránilo neprimeraným očakávaniam v súvislosti
s likviditou fondu. Rozšírením EDIF na retailových investorov sa takisto
zabezpečí, aby bol k dispozícii čo najväčší objem združeného kapitálu.
Okrem toho prémiu za nelikviditu
spojenú s investíciami do dlhodobých aktív možno vyplatiť len v prípade, ak sa
správca EDIF môže zapojiť do projektov na značne dlhý čas bez toho, aby čelil
neustálemu tlaku, pokiaľ ide o vyplácanie. Ako bolo uvedené v posúdení vplyvu,
prémia za nelikviditu, ktorá je prirodzenou súčasťou investícií do dlhodobých
aktív, si vyžaduje obdobia držby v rozpätí od 10 do 20 rokov. Napríklad keď sa
ročná výkonnosť v oblasti nehnuteľností posudzovala za obdobie 14 rokov,
dosiahla 12,71 %, a prevýšila tak akciový index Standard & Poor 500
(10,94 %) a bežný index dlhopisov (7,70 %). Podobne priaznivú
výkonnosť fondov rizikového kapitálu v USA (ročné výnosy vo výške 16,5 % v
porovnaní s indexom Standard & Poor 500 vo výške 11,2 %) možno
dosiahnuť len v prípade, že sa zvolí investičný horizont 20 rokov. 
Pozitívna návratnosť investícií do dlhodobých
aktív by sa mala posudzovať aj z hľadiska rizík, ktoré sú s nimi spojené.
Rovnako ako v prípade tradičných investícií do akcií a dlhopisov hrozí
prirodzené riziko straty všetkého kapitálu. Čo však odlišuje dlhodobé aktíva od
prevoditeľných cenných papierov, s ktorými sa obchoduje na regulovanom trhu, je
ich riziko nelikvidity. Na rozdiel od akcií a dlhopisov, ktoré za
bežných okolností možno ľahko predať na regulovanom trhu, dlhodobé aktíva nevyužívajú
likvidné sekundárne trhy a v mnohých prípadoch na svoj predaj potrebujú mesiace
či roky. Z tohto dôvodu sa v pripravovanom návrhu vyžaduje určenie životného
cyklu EDIF, ktorý by bol dostatočne dlhý na to, aby umožnil náležitý výber a
dlhodobý záväzok vo vybranom projekte, spoločnosti alebo reálnom aktíve.
Za týchto okolností musí budúce povolenie pre
fond sprevádzať dostatočný stupeň flexibility pre správcov pri výbere aktív a
určovaní časového rámca ich držby pred odpredajom. To vysvetľuje, prečo prístup
v pripravovanom návrhu nezavádza pevne stanovené obdobia držby investičných
aktív alebo životnosti samotného EDIF. 
Nové EDIF by preto mali byť flexibilné, pokiaľ
ide o ich investičné politiky a obdobia držby. Cieľom je prilákať
rozhodujúce množstvo správcov, ktorí budú ponúkať fond cezhranične, čím
prilákajú rozhodujúce množstvo aktív a investorov. Životný cyklus fondu by mal
preto zodpovedať špecifickému profilu aktív, do ktorých fond investuje. Toto
opatrenie má vplyv na možnosti vyplácania, ktoré takýto fond môže reálne
ponúknuť. Zo skúseností s dlhodobými fondmi otvoreného typu na trhoch
jednotlivých štátov vyplýva, že fond nemôže ponúkať vyplácanie, ak je aj
naďalej investovaný v dlhodobých aktívach, na ktoré sa vzťahuje tento návrh.
Najlepším možným prístupom, ako pre správcov vytvoriť priestor na investovanie
do aktív, ktoré si vyžadujú dlhodobé záväzky, je zosúladenie životného cyklu
fondu so životným cyklom jeho investičných aktív. Týmto prístupom sa následne
zabezpečí financovanie hospodárstva. Ponukou možnosti vyplácania v skoršom
štádiu sa vždy oslabujú dlhodobé vyhliadky fondu, čím sa znižuje jeho
príťažlivosť pre väčšinu investorov v rámci dôchodkových plánov, ktorí namiesto
možnosti skorého vyplácania uprednostňujú dlhodobé a stabilné výnosy.
To však neznamená, že investorom sa ich
investície nemôžu vyplácať pred koncom životného cyklu EDIF. Podľa posúdenia
vplyvu, ktoré vykonala Komisia, existuje na vnútroštátnej úrovni mnoho
úspešných dlhodobých fondov, ktoré majú štruktúru kótovaných subjektov. To
umožňuje investorom obchodovať s ich akciami alebo podielovými listami vo fonde
na sekundárnom trhu. Ak má dlhodobé investovanie skutočne prilákať
menších investorov alebo široké retailové spoločenstvo, sekundárne trhy sa
stanú hlavným miestom, kde možno vstúpiť do dlhodobého fondu alebo z neho
vystúpiť. 
EDIF budú predstavovať investičné produkty
v zmysle smernice o trhoch s finančnými nástrojmi[5] (ďalej len „smernica MiFID“),
a preto sa na ne budú vzťahovať všetky požiadavky uvedenej smernice
v súvislosti s uvádzaním na trh, predajom a zverejňovaním.
Navrhovaný nový EDIF bude k dispozícii na
uvádzanie na trh pre investorov v celej Európskej únii. Preto je dôležité,
aby mali investori istotu, že úroveň ochrany, ktorá im bude poskytnutá,
bude rovnaká bez ohľadu na pôvod správcu fondu. Z tohto dôvodu je navrhovaným
právnym nástrojom nariadenie, keďže predstavuje najvhodnejší spôsob, ako
dosiahnuť jednotné, jasné a priamo uplatniteľné pravidlá v celej Únii. 
2.           VÝSLEDKY KONZULTÁCIÍ SO ZAINTERESOVANÝMI
STRANAMI A POSÚDENÍ VPLYVU
2.1.        Konzultácie so
zainteresovanými stranami
Od polovice roka 2012 sa Európska komisia
zapája do rozsiahlych konzultácií so zástupcami zo širokej škály organizácií.
Konzultácie sa uskutočnili vo forme bilaterálnych a multilaterálnych
stretnutí, písomných verejných konzultácií o otázkach spravovania aktív[6] (vrátane dlhodobých investícií)
a nadväzujúceho dotazníka, ktorý sa rozosielal zainteresovaným stranám.
Útvarom Komisie bolo v súvislosti s dlhodobými investíciami doručených
65 odpovedí. Na nadväzujúci dotazník bolo doručených 50 odpovedí. Ďalšie
bilaterálne diskusie sa viedli so správcami fondov, ktorí pôsobia na
trhoch s infraštruktúrou a dlhodobými aktívami, so združeniami správcov
fondov a so zástupcami retailových, ako aj inštitucionálnych investorov.
2.2.        Posúdenie vplyvu
V súlade s politikou o lepšej
právnej regulácii Komisia uskutočnila posúdenie vplyvu politických alternatív.
Tieto alternatívy zahŕňajú širokú škálu možností politiky od neprijatia
žiadnych opatrení cez začlenenie tried dlhodobých aktív do existujúceho rámca
PKIPCP až po vytvorenie nového fondu iba pre profesionálnych investorov alebo
fondu dostupného pre všetkých investorov, s možnosťou vyplácania alebo bez nej.
Všetky tieto možnosti boli analyzované
v porovnaní so všeobecnými zásadami zvyšovania kapitálových tokov
dostupných pre dlhodobé financovanie európskej reálnej ekonomiky
a posilňovania súdržnosti jednotného trhu. Každý nový mechanizmus
financovania však treba vymedziť tak, aby ciele vytvárania úspor z rozsahu
pre správcov fondov a rozšírenia výberu neboli v rozpore
s potrebou informovať všetky kategórie investorov a poskytnúť im
primeranú ochranu. 
Vybranou možnosťou je vytvoriť dlhodobý
investičný fond prístupný pre profesionálnych aj retailových investorov.
V súlade s nelikvidnou povahou tried dlhodobých aktív by sa
neposkytli práva na vyplácanie pred tým, než fond dosiahne koniec životného
cyklu. K charakteristickým vlastnostiam navrhovaného EDIF by patrilo umožnenie
prístupu k EDIF pre čo najširšiu škálu investorov. Týmto spôsobom by sa
maximalizoval potenciálny objem združeného kapitálu dostupného pre takéto
investície. Na EDIF by sa vzťahovali pravidlá pre produkty navrhnuté tak, aby
zabezpečili dostatočnú diverzifikáciu, riešili možné konflikty záujmov, zvýšili
transparentnosť, pokiaľ ide o náklady, a obmedzili používanie
derivátov a pákového efektu. Tieto prvky sa zavedú s cieľom poskytnúť
ochranu retailovým investorom. Neposkytnutím práv na vyplácanie počas životnosti
fondu sa umožňuje investovať viac z jeho kapitálu do nelikvidných aktív.
Absencia tohto práva na vyplácanie je zároveň pre retailových
a profesionálnych investorov silným signálom, že tento záväzok bude mať
dlhodobú povahu.
Pripomienky výboru pre posudzovanie vplyvu
uvedené v jeho stanovisku z 31. mája 2013 boli zohľadnené. Opis
problému sa doplnil tak, aby sa objasnila závažnosť riešeného problému, ako aj
načasovanie návrhu. Zlepšil sa aj opis možností a analýza účinnosti
uprednostňovanej možnosti. V posúdení vplyvu sú teraz podrobnejšie
objasnené aj dôvody, prečo návrh nie je v súlade so stanoviskami
vyjadrenými niektorými zainteresovanými stranami počas procesu konzultácií.
Konkrétne došlo k posilneniu zdôvodnenia rozhodnutia vyňať práva na vyplácanie
z hľadiska ochrany investorov, ako aj z hľadiska očakávaného prijatia
novej možnosti investormi. Hoci je možné, že niektorí retailoví investori
pravdepodobne neinvestujú do fondu bez toho, aby mali práva na vyplácanie na
požiadanie, riziká súvisiace so zaručením takýchto práv by mohli oslabiť model
fondu a znížená efektívnosť investícií na zabezpečenie dodatočnej likvidity by
zároveň obmedzila vplyv dodatočného dopytu retailových investorov.
3.           PRÁVNE PRVKY NÁVRHU
3.1.        Právny základ a výber
právnej formy
Článok 114 ods. 1 ZFEÚ slúži ako právny základ
pre nariadenie a vytvára jednotné ustanovenia zamerané na fungovanie
vnútorného trhu. V prudenciálnych pravidlách pre produkty sa stanovujú
limity rizík súvisiacich s investičnými fondmi zameranými na dlhodobé
aktíva. Požiadavky samy osebe neregulujú prístup k činnostiam spravovania
aktív, ale upravujú spôsob vykonávania takýchto činností s cieľom
zabezpečiť ochranu investorov a finančnú stabilitu. Opiera sa o ne riadne
fungovanie vnútorného trhu.
Navrhované legislatívne opatrenie v snahe
dosiahnuť cieľ zaistiť integritu vnútorného trhu vytvorí regulačný rámec pre
EDIF, aby sa zabezpečilo, že takéto fondy budú v celej EÚ podliehať
jednotným pravidlám a že ich investori v celej EÚ budú schopní
identifikovať. Cieľom navrhovaného nariadenia je vytvoriť súbor prísnych a
zároveň pružných pravidiel, ktoré osobitne zodpovedajú dlhodobej povahe
predmetných investícií. Navrhovanými pravidlami by sa mali zabezpečiť rovnaké
podmienky pre rôznych správcov dlhodobých investičných fondov. Týmto legislatívnym
návrhom sa teda harmonizujú podmienky výkonu činnosti všetkých relevantných
aktérov na trhu s investičnými fondmi, a to v prospech všetkých
investorov a v záujme hladkého fungovania jednotného trhu s finančnými
službami.
Nariadenie sa považuje za najvhodnejší právny
nástroj na zavedenie jednotných požiadaviek, ktoré sa okrem iného budú
vzťahovať na rozsah oprávnených aktív, zloženie portfólia, pravidlá
diverzifikácie, politiku vyplácania, ako aj na pravidlá týkajúce sa udeľovania
povolení fondom, ktoré sa chcú zapojiť do dlhodobých investícií. Cieľom týchto
pravidiel pre produkty je zefektívniť činnosť EDIF. Podmienky začatia činnosti
ako správca EDIF reguluje smernica o správcoch AIF. Činnosti správcov budú aj
naďalej podliehať smernici o správcoch AIF, ale dlhodobé investičné
produkty sa okrem pravidiel smernice o správcoch AIF riadia aj navrhovaným
nariadením.
3.2.        Subsidiarita a
proporcionalita
Vnútroštátne regulačné prístupy sú prirodzene
obmedzené na predmetný členský štát. Regulácia profilu produktu EDIF výlučne na
vnútroštátnej úrovni prináša so sebou riziko, že sa všetky rozličné investičné
produkty budú predávať ako dlhodobé investičné fondy s rozdielnymi
charakteristickými vlastnosťami. To by viedlo k neistote investorov
a obmedzilo by sa vytváranie rovnakých podmienok v celej Únii pre
tých správcov, ktorí ponúkajú EDIF profesionálnym a/alebo retailovým
investorom. 
Keďže sektor spravovania aktív má
v podstate cezhraničný charakter, súčasná roztrieštenosť trhu s EDIF
viedla k tomu, že tento sektor nefunguje dostatočne efektívne. Navrhovaný
harmonizovaný a udržateľný rámec vzťahujúci sa na EDIF poslúži ako zdroj
dlhodobého financovania európskeho hospodárstva. Novým rámcom sa zabezpečí
financovanie rôznych projektov a odvetví a poskytnú sa stabilné
zdroje návratnosti dlhodobých investícií. Z tohto dôvodu je potrebné vybudovať
celoeurópsky trh s EDIF a navrhované legislatívne opatrenie je
v súlade so zásadou subsidiarity stanovenou v článku 5 ods. 3 Zmluvy
o EÚ a v Protokole (č. 2) o uplatňovaní zásad subsidiarity
a proporcionality.
Pokiaľ ide o zásadu proporcionality stanovenú
v článku 5 ods. 4 Zmluvy o EÚ, návrh primerane vyvažuje príslušné verejné
záujmy a nákladovú efektívnosť opatrenia. Cieľom navrhovaných pravidiel je
vytvoriť spoločné označenie produktu, o ktoré má verejnosť veľmi silný
záujem a vďaka ktorému by sa položili základy spoločného,
konkurencieschopného a nákladovo efektívneho trhu s EDIF v celej
Únii. Požiadavky uložené jednotlivým dotknutým stranám boli nastavené dôkladne.
Vždy, keď to bolo možné, boli požiadavky vypracované ako minimálne normy
(napríklad limity týkajúce sa diverzifikácie emitenta) a regulačné
požiadavky boli prispôsobené tak, aby zbytočne nenarúšali existujúce obchodné
modely. V navrhovanom nariadení sa spájajú najmä parametre vhodné pre
dlhodobé investície a pre konkrétne skupiny investorov, a to
prostredníctvom úplného zohľadnenia aspektov bezpečnosti a dôvery
týkajúcich sa označenia EDIF. Návrh preto neprekračuje rámec toho, čo je
nevyhnutné na dosiahnutie cieľa, ktorým je vytvorenie spoločného právneho rámca
pre EDIF, a súčasne rieši otázky týkajúce sa regulácie, ktoré by mohli mať
vplyv na spoľahlivosť označenia.
3.3.        Podrobné vysvetlenie návrhu
Návrh nariadenia o európskych dlhodobých
investičných fondoch (EDIF) je rozdelený na sedem kapitol. 
3.3.1.     Kapitola I – Všeobecné
ustanovenia (články 1 – 6)
Kapitola I obsahuje všeobecné pravidlá, ako je
predmet úpravy a rozsah pôsobnosti navrhovaného rámca fondu, vymedzenie
pojmov, postup udeľovania povolenia EDIF (na úrovni fondu) a vzájomné
pôsobenie navrhovaného nariadenia s existujúcimi pravidlami, ktorými sa
riadi udeľovanie povolení správcom alternatívnych investičných fondov
v zmysle smernice 2011/61/EÚ (smernica o správcoch AIF).
V článku 1 sa určuje predmet úpravy
a načrtáva rozsah pôsobnosti nariadenia. Objasňuje sa v ňom, že
požiadavky uvedené v nariadení sú úplné, čím už neostáva priestor na
dopĺňanie požiadaviek na vnútroštátnej úrovni. Článok 2 obsahuje vymedzenie
základných pojmov nevyhnutných na jednotné uplatňovanie navrhovaného
nariadenia. V článku 3 sa požaduje, aby AIF z EÚ na to, aby sa mohli
uvádzať na trh alebo spravovať v Únii ako EDIF, mali povolenie
v súlade s navrhovaným nariadením. Označenie „európsky dlhodobý investičný
fond“ (EDIF) je vyhradené pre tie AIF z EÚ, ktoré spĺňajú požiadavky
navrhovaného nariadenia. To znamená, že správca tried alternatívnych aktív,
ktorý chce spravovať alebo uviesť na trh fondy zamerané na dlhodobé aktíva bez
použitia navrhovaného označenia, nemá povinnosť dodržiavať navrhované
nariadenie.
V článku 4 sa stanovuje harmonizovaný postup
udeľovania povolení EDIF, kým v článku 5 sa stanovujú podmienky udelenia
takéhoto povolenia. Článok 6 obsahuje opis vzájomného pôsobenia medzi
existujúcimi pravidlami podľa smernice o správcoch AIF a navrhovaným
nariadením; v podstate sa ním bližšie určuje, že súlad s nariadením
zabezpečuje správca EDIF.
3.3.2.     Kapitola II – Povinnosti
týkajúce sa investičných politík EDIF (články 7 – 15)
Kapitola II obsahuje pravidlá
o investičných politikách, ktoré môžu uplatňovať EDIF, ako sú napríklad
pravidlá týkajúce sa oprávnených investícií, zloženia a diverzifikácie
portfólia, konfliktov záujmov, koncentrácie a vypožičiavania hotovosti.
V článku 7 sa stanovuje, že každý
prípadný podfond EDIF sa na účely kapitoly II považuje za samostatný EDIF.
V článku 8 sa opisujú dve kategórie
finančných aktív, do ktorých EDIF môže investovať: dlhodobé aktíva
a aktíva uvedené v článku 50 ods. 1 smernice 2009/65/ES (smernica
o PKIPCP). EDIF sa však nesmie zapájať do predaja aktív nakrátko, získať
expozíciu voči komoditám, uzatvárať zmluvy o požičiavaní cenných papierov,
zmluvy o vypožičiavaní cenných papierov a zmluvy o repo transakciách ani
používať finančné derivátové nástroje okrem prípadu, keď sa tieto nástroje
používajú na účely hedžingu.
V článku 9 sa podrobne uvádzajú podmienky
oprávnenosti pre dlhodobé aktíva, ako sú napríklad rozličné kategórie nástrojov
používaných na získanie prístupu ku kvalifikovaným portfóliovým podnikom,
investície do podielových listov alebo akcií iných EDIF a držba v reálnych
aktívach, ako sú nehnuteľnosti, lode alebo lietadlá. V článku 10 sa
stanovujú podmienky, za ktorých sa podnik môže stať kvalifikovaným portfóliovým
podnikom. Kvalifikovaný portfóliový podnik by nemal byť kótovaný, mal by byť
usadený v EÚ a jeho účelom by malo byť financovanie projektov
infraštruktúry, spoločností alebo nehnuteľností, lodí a lietadiel.
Nemal by mať formu podniku kolektívneho investovania.
Článok 11 obsahuje všeobecné pravidlo
o tom, ako by sa správca EDIF mal správať v prípade konfliktov záujmov.
Správca nesmie mať žiadny osobný záujem v dlhodobých aktívach, do ktorých
investoval EDIF.
Článok 12 poskytuje podrobné pravidlá
o zložení portfólia, ktoré charakterizuje EDIF. Vzťahuje sa aj na pravidlá
diverzifikácie, ktoré musí dodržiavať každý EDIF v súvislosti
s oprávnenými investičnými aktívami, ako sú napríklad pravidlá
o maximálnej expozícii voči riziku, ktorú EDIF môže prevziať
vo vzťahu k jednej protistrane. V článku 13 sa stanovujú maximálne limity
držby EDIF u jedného emitenta (limity koncentrácie). V článku 14 sa
stanovujú podmienky, za ktorých si EDIF môže vypožičiavať hotovosť. Článok 15
obsahuje ustanovenia o uplatňovaní pravidiel týkajúcich sa zloženia
a diverzifikácie portfólia, pričom sa zohľadňujú rôzne štádiá životnosti
fondu EDIF.
3.3.3.     Kapitola III – Vyplácanie,
obchodovanie a emisia akcií alebo podielových listov EDIF
a rozdeľovanie výnosov (články 16 – 20)
Kapitola III je venovaná politike vyplácania
EDIF, možnosti obchodovať s podielovými listami alebo akciami EDIF na
sekundárnom trhu, emisii nových akcií alebo podielových listov, odpredaju aktív
EDIF a rozdeľovaniu výnosov medzi investorov EDIF.
V článku 16 sa vylučuje možnosť, aby EDIF
ponúkal práva na vyplácanie svojich investorov pred koncom životného cyklu
EDIF. Životný cyklus je vymedzený v štatúte EDIF a zodpovedá
životnému cyklu jednotlivých aktív EDIF a jeho dlhodobým investičným
cieľom.
V článku 17 sa stanovujú podmienky
obchodovania s podielovými listami alebo akciami EDIF na regulovaných
trhoch, ako aj voľného prevodu podielových listov alebo akcií EDIF tretím
stranám. Článok 18 obsahuje podmienky emisie nových akcií alebo podielových
listov EDIF, ako je napríklad prednostná ponuka predaja existujúcim investorom,
ak je cena emisie nižšia než čistá hodnota aktív EDIF. Článok 19 sa zaoberá
postupom, ktorý musí prijať každý EDIF na odpredaj svojich aktív. V článku
20 sa stanovujú pravidlá uplatniteľné na rozdelenie výnosov generovaných
aktívami EDIF a od EDIF sa požaduje, aby svoju politiku rozdeľovania
stanovil vo svojom štatúte.
3.3.4.     Kapitola IV – Požiadavky na
transparentnosť (články 21 – 22)
Kapitola IV obsahuje pravidlá týkajúce sa
transparentnosti pri propagácii EDIF investorom.
V článku 21 sa požaduje, aby sa pred uvedením
EDIF na trh pre retailových investorov uverejnil dokument s kľúčovými
informáciami a prospekt. Prospekt a akýkoľvek iný marketingový
dokument musí obsahovať informácie pre investorov týkajúce sa osobitnej povahy
dlhodobých investícií do EDIF. Článok 22 obsahuje požiadavku, aby správca EDIF
poskytol investorom podrobné informácie o všetkých nákladoch súvisiacich
s fondom.
3.3.5.     Kapitola V – Uvádzanie na trh
(články 23 – 25) 
Kapitola V obsahuje pravidlá vzťahujúce sa na
správcu AIF z EÚ a týkajúce sa uvádzania podielových listov
alebo akcií EDIF na trh pre profesionálnych a retailových investorov.
V článku 23 sa požaduje od správcov EDIF, aby
v každom členskom štáte, v ktorom plánujú uviesť na trh svoje EDIF,
zriadili facility. V článku 24 sa stanovujú dodatočné požiadavky pre
správcov, ktoré musia splniť, ak chcú fondy uvádzať na trh pre retailových
investorov. Článok 25 pri udeľovaní povolení správcom EDIF na uvádzanie
podielových listov alebo akcií ich EDIF na trh pre investorov vo svojich domovských
a v potenciálnych hostiteľských členských štátoch vychádza
z postupov oznamovania uvedených v smernici o správcoch AIF.
3.3.6.     Kapitola VI – Dohľad (články
26 – 29)
V kapitole VI sa stanovujú uplatniteľné
pravidlá dohľadu nad fondmi EDIF.
V článku 26 sa objasňujú jednotlivé úlohy
príslušných orgánov pre EDIF a správcu EDIF. V článku 27 sa uvádza,
že právomoci príslušných orgánov podľa smernice PKIPCP a smernice
o správcoch AIF by sa mali vykonávať aj v súvislosti s navrhovaným
nariadením. V článku 28 sa uvádzajú právomoci orgánu ESMA, kým
v článku 29 sa stanovuje spolupráca medzi orgánmi dohľadu.
3.3.7.     Kapitola VII – Záverečné
ustanovenia (články 30 – 31)
Kapitola VII obsahuje pravidlá preskúmania
fungovania plánovaných pravidiel, ktoré má uskutočniť Komisia, ako aj
ustanovenia týkajúce sa nadobudnutia účinnosti navrhovaného nariadenia.
4.           VPLYV NA ROZPOČET
Vplyv nariadenia o EDIF na rozpočet sa uvádza
v legislatívnom finančnom výkaze pripojenom k tomuto návrhu. 
2013/0214 (COD)
Návrh
NARIADENIE EURÓPSKEHO PARLAMENTU A RADY
o európskych dlhodobých investičných fondoch 
(Text s významom pre EHP)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní Európskej
únie, a najmä na jej článok 114,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru[7],

konajúc v súlade s riadnym legislatívnym
postupom,
keďže:
(1)       Dlhodobé financovanie je
kľúčovým nástrojom, ktorý umožňuje nasmerovať európske hospodárstvo na cestu
udržateľného, inteligentného a inkluzívneho rastu a budovať hospodárstvo
zajtrajška spôsobom, ktorý je stabilnejší z hľadiska systémových rizík a
odolnejší. Európske dlhodobé investičné fondy (EDIF) poskytujú financovanie na
rôzne dlhodobé projekty infraštruktúry alebo financovanie nekótovaným
spoločnostiam, ktoré emitujú nástroje vlastného kapitálu alebo dlhové nástroje,
v prípade ktorých ešte nie je jasné, kto ich kúpi. Financovaním takýchto
projektov EDIF prispievajú k financovaniu hospodárstva Únie. 
(2)       Na strane dopytu sú EDIF
schopné zabezpečovať stabilný tok príjmov pre správcov dôchodkov, poisťovne a
iné subjekty, ktoré sa pravidelne a opakovane musia vysporiadavať so záväzkami.
Hoci EDIF ponúkajú nižšiu likviditu než investície do prevoditeľných cenných
papierov, sú schopné zabezpečovať stabilný tok príjmov pre jednotlivých
investorov, ktorí sú závislí od pravidelného peňažného toku, ktorý dokážu EDIF
generovať. EDIF sú takisto schopné ponúkať dobré príležitosti na zhodnotenie
kapitálu postupom času pre investorov bez stabilného toku príjmov.
(3)       Možnosti financovania
projektov v oblasti dopravnej infraštruktúry, udržateľnej výroby alebo
distribúcie energie, sociálnej infraštruktúry (bytový sektor alebo nemocnice),
zavádzania nových technológií a systémov, ktoré znižujú objem používaných
zdrojov a energie, či posilnenia rastu MSP môžu byť vzácne. Finančná kríza
ukázala, že medzery vo financovaní by mohla pomôcť vyplniť kombinácia bankových
úverov a širšej škály zdrojov financovania, ktoré dokážu lepšie mobilizovať
kapitálové trhy. EDIF môžu v tejto súvislosti zohrávať kľúčovú úlohu. 
(4)       Hoci sa o investovanie do
EDIF môžu zaujímať jednotliví investori, nelikvidná povaha väčšiny investícií
do dlhodobých projektov vylučuje možnosť, aby EDIF svojich investorov vyplácal
pravidelne. Záväzok jednotlivého investora v súvislosti s investíciou do
takýchto aktív je svojou povahou prijatý na celé obdobie investície. Štruktúra
EDIF by preto mala byť taká, aby pravidelné vyplácanie neponúkala pred
ukončením životnosti EDIF. V správe vypracovanej tri roky po prijatí tohto
nariadenia sa preskúma, či toto pravidlo dosiahlo očakávané výsledky v zmysle
rozdeľovania výnosov EDIF alebo či zavedenie možnosti pre niektorých jednotlivých
retailových investorov v obmedzenom počte prípadov, v rámci ktorej sa im
vyplácajú ich podielové listy alebo akcie pred ukončením životnosti EDIF, môže
prispieť k zvýšeniu objemu rozdeľovania výnosov EDIF v radoch jednotlivých
retailových investorov.
(5)       Triedy dlhodobých aktív v
zmysle tohto nariadenia by mali zahŕňať nekótované spoločnosti, ktoré emitujú
nástroje vlastného kapitálu alebo dlhové nástroje, v prípade ktorých ešte nie
je jasné, kto ich kúpi. Toto nariadenie by sa malo vzťahovať aj na reálne
aktíva, ktoré si vyžadujú značné počiatočné kapitálové výdavky. 
(6)       Keby sa neprijalo nariadenie
stanovujúce pravidlá týkajúce sa EDIF, mohlo by sa stať, že by sa na
vnútroštátnej úrovni prijali rôzne opatrenia, ktoré by pravdepodobne viedli k
narušeniu hospodárskej súťaže v dôsledku rozdielov v opatreniach na ochranu
investícií. Rôzne požiadavky na zloženie a diverzifikáciu portfólia a na
oprávnené aktíva, a najmä na investície do komodít, vytvárajú prekážky
cezhraničného uvádzania na trh v prípade fondov, ktoré sa zameriavajú na
nekótované spoločnosti a reálne aktíva, pretože investori nie sú schopní ľahko
porovnávať rôzne ponúkané investičné návrhy. Rôzne vnútroštátne požiadavky
spôsobujú aj rozdiely v úrovni ochrany investorov. Okrem toho rôzne vnútroštátne
požiadavky týkajúce sa investičných techník, akou je napríklad povolená miera
vypožičiavania, používanie finančných derivátových nástrojov, pravidlá
uplatniteľné na predaj nakrátko alebo transakcie spočívajúce vo financovaní
cenných papierov, vedú k nezrovnalostiam, pokiaľ ide o úroveň ochrany
investorov. Rôzne požiadavky na lehoty vyplácania a/alebo držby navyše
obmedzujú cezhraničný predaj fondov investujúcich do nekótovaných aktív. Tieto
rozdiely môžu oslabiť dôveru investorov, keď zvažujú možnosť investovať do
takýchto fondov, a obmedziť ich schopnosť účinne si vybrať spomedzi rôznych
dlhodobých investičných príležitostí. Z tohto dôvodu je vhodným právnym
základom tohto nariadenia článok 114 zmluvy v zmysle výkladu ustálenej
judikatúry Súdneho dvora Európskej únie. 
(7)       Jednotné pravidlá v celej
Únii sú potrebné s cieľom zabezpečiť, aby EDIF v rámci celej Únie vystupovali
ako produkt s jednotným profilom. S cieľom zabezpečiť hladké fungovanie
vnútorného trhu a vysokú úroveň ochrany investorov je potrebné zaviesť jednotné
pravidlá výkonu činnosti EDIF, najmä v súvislosti so zložením portfólia EDIF a
s investičnými nástrojmi, ktoré môžu používať s cieľom získať expozíciu voči
nekótovaným spoločnostiam a reálnym aktívam. Jednotné pravidlá týkajúce sa portfólia
EDIF sa požadujú aj s cieľom zabezpečiť, aby EDIF, ktoré chcú generovať
pravidelný tok príjmov, boli schopné udržiavať diverzifikované portfólio
investičných aktív, ktoré sú vhodné na zachovanie pravidelného peňažného toku.
(8)       Je dôležité zabezpečiť, aby
sa vymedzenie výkonu činnosti EDIF, najmä v súvislosti so zložením portfólia
EDIF a s investičnými nástrojmi, ktoré môžu používať, priamo uplatňovalo na
správcov EDIF, a tieto nové pravidlá preto musia byť prijaté ako nariadenie.
Tým sa zabezpečia aj jednotné podmienky používania označenia EDIF, pretože sa
zabráni prijímaniu rozdielnych vnútroštátnych požiadaviek. Správcovia EDIF by
sa mali riadiť rovnakými pravidlami v celej Únii, aby sa posilnila aj dôvera
investorov v EDIF a zabezpečila udržateľná dôveryhodnosť tohto označenia.
Prijatím jednotných pravidiel sa zároveň obmedzuje zložitosť regulačných
požiadaviek uplatniteľných na EDIF. Prostredníctvom jednotných pravidiel sa
takisto znižujú náklady správcov na dodržiavanie rôznych vnútroštátnych pravidiel
platných pre fondy, ktoré investujú do nekótovaných spoločností a
porovnateľných tried reálnych aktív. Platí to najmä v prípade správcov, ktorí
chcú získavať kapitál za hranicami. Nariadenie prispeje aj k odstraňovaniu
prípadov narušenia hospodárskej súťaže.
(9)       Nové pravidlá týkajúce sa
EDIF sú úzko prepojené so smernicou Európskeho parlamentu a Rady 2011/61/EÚ z
8. júna 2011 o správcoch alternatívnych investičných fondov a o zmene a
doplnení smerníc 2003/41/ES a 2009/65/ES a nariadení (ES) č. 1060/2009 a (EÚ)
č. 1095/2010[8],
keďže uvedená smernica tvorí právny rámec, ktorý upravuje správu alternatívnych
investičných fondov (AIF) a ich uvádzanie na trh v Únii. Podľa definície sú
EDIF AIF z EÚ, ktoré spravujú správcovia alternatívnych investičných fondov,
ktorí majú povolenie v súlade so smernicou 2011/61/EÚ.
(10)     Zatiaľ čo v smernici
2011/61/EÚ sa pre tretie krajiny predpokladá viacfázový režim platný pre
správcov AIF z krajín mimo EÚ a pre AIF z krajín mimo EÚ, nové pravidlá
týkajúce sa EDIF majú obmedzenejší rozsah s dôrazom na európsky rozmer nového
dlhodobého investičného produktu. Z tohto dôvodu sa európskym dlhodobým
investičným fondom, ktorý má povolenie, môže stať len AIF z EÚ v zmysle
vymedzenia v smernici 2011/61/EÚ, a to len v prípade, keď ho spravuje správca
AIF z EÚ, ktorý získal povolenie v súlade so smernicou 2011/61/EÚ. 
(11)     Nové pravidlá týkajúce sa EDIF
by mali vychádzať z existujúceho regulačného rámca, ktorý tvorí smernica
2011/61/EÚ a akty prijaté na účely jej vykonávania. Okrem pravidiel stanovených
v platných právnych predpisoch Únie by sa mali preto uplatňovať aj pravidlá pre
produkty týkajúce sa EDIF. Na EDIF by sa mali vzťahovať najmä pravidlá
spravovania a uvádzania na trh stanovené v smernici 2011/61/EÚ. Na cezhraničné
činnosti EDIF by sa zodpovedajúcim spôsobom mali rovnako vzťahovať pravidlá
cezhraničného poskytovania služieb a sloboda usadiť sa v zmysle smernice
2011/61/EÚ. Mali by ich dopĺňať osobitné pravidlá uvádzania na trh určené na
cezhraničné uvádzanie EDIF na trh v celej Únii pre retailových aj
profesionálnych investorov.
(12)     Jednotné pravidlá by sa mali
vzťahovať na všetky AIF z EÚ, ktoré sa chcú uvádzať na trh ako EDIF. AIF z EÚ,
ktoré sa nechcú uvádzať na trh ako EDIF, by týmito pravidlami nemali byť
viazané, čím takisto súhlasia s tým, že nebudú využívať vyplývajúce výhody. Na
druhej strane by sa ako EDIF nemohli uvádzať na trh podniky kolektívneho
investovania do prevoditeľných cenných papierov (PKIPCP) a AIF z krajín mimo
EÚ.
(13)     S cieľom zabezpečiť, aby EDIF
dodržiavali harmonizované pravidlá platné pre činnosť týchto fondov, je
potrebné požadovať, aby povolenia EDIF udeľovali príslušné orgány.
Harmonizované postupy udeľovania povolení a vykonávania dohľadu v prípade
správcov AIF podľa smernice 2011/61/EÚ by mal preto dopĺňať osobitný postup
udeľovania povolení EDIF. Mali by sa zaviesť postupy s cieľom zabezpečiť, že
EDIF budú môcť spravovať len správcovia AIF z EÚ, ktorí získali povolenie v
súlade so smernicou 2011/61/EÚ a ktorí sú schopní spravovať EDIF. Prijímajú sa
všetky primerané kroky s cieľom zabezpečiť, že EDIF budú schopné dodržiavať
harmonizované pravidlá platné pre činnosť týchto fondov.
(14)     Vzhľadom na to, že AIF z EÚ
môžu mať rôzne právne formy, ktoré im automaticky neposkytujú právnu
subjektivitu, ustanovenia, v ktorých sa od EDIF vyžaduje prijímanie opatrení,
by sa mali chápať tak, že sa vzťahujú na správcu EDIF v prípadoch, keď je EDIF
zriadený ako AIF z EÚ, ktorý nie je schopný konať sám za seba, pretože nemá
vlastnú právnu subjektivitu.
(15)     S cieľom zabezpečiť, aby sa
EDIF zameriavali na dlhodobé investície, by sa v pravidlách týkajúcich sa
portfólia EDIF malo vyžadovať jednoznačné vymedzenie kategórií aktív, ktoré by
spĺňali kritériá na investovanie EDIF, a podmienok, za ktorých by spĺňali tieto
kritériá. EDIF by mal investovať aspoň 70 % svojho kapitálu do oprávnených
investičných aktív. V záujme zaistenia integrity EDIF je takisto žiaduce
zakázať EDIF, aby sa zapájal do určitých finančných transakcií, ktoré by mohli
ohroziť jeho investičnú stratégiu a ciele, pretože by so sebou prinášali
dodatočné riziká, ktoré by sa líšili od rizík, ktoré možno očakávať v prípade
fondu zameraného na dlhodobé investície. S cieľom zabezpečiť jednoznačné
zameranie na dlhodobé investície, ktoré môže byť užitočné pre retailových
investorov, ktorí nepoznajú menej konvenčné investičné stratégie, by sa EDIF
nemalo umožniť investovať do finančných derivátových nástrojov, okrem prípadu,
ak tak robí na účely hedžingu rizika trvania a devízového rizika vyplývajúceho
z iných aktív. Vzhľadom na likvidnú povahu komodít a finančných derivátových
nástrojov, v dôsledku ktorých vzniká voči nim nepriama expozícia, si investície
do komodít nevyžadujú dlhodobý záväzok investora, a preto by sa mali vylúčiť. Tá istá logika neplatí pre investície do
infraštruktúry alebo do spoločností, ktoré sú spojené s komoditami alebo
ktorých výsledky nepriamo súvisia s výkonnosťou komodít. Ide napríklad o
poľnohospodárske podniky v prípade poľnohospodárskych komodít alebo elektrárne
v prípade energetických komodít. 
(16)     Vymedzenie pojmu „dlhodobá
investícia“ je veľmi široké. Oprávnené investičné aktíva si automaticky
nevyžadujú dlhé obdobia držby v prípade správcov EDIF, sú vo všeobecnosti
nelikvidné, vyžadujú si záväzky na určitý čas a majú dlhodobý hospodársky
profil. Oprávnené investičné aktíva sú neprevoditeľné cenné papiere, a preto
nemajú prístup k likvidite sekundárnych trhov. Často si vyžadujú záväzky na
pevne určený čas, ktoré obmedzujú ich predajnosť. Hospodársky cyklus
investícií, na ktoré sa zameriava EDIF, je v zásade dlhodobý v dôsledku
vysokých kapitálových záväzkov a času potrebného na generovanie výnosov. Z
tohto dôvodu takéto aktíva nie sú vhodné pre investície s právami na
vyplácanie.
(17)     EDIF by mal mať možnosť
investovať do iných aktív, než sú oprávnené investičné aktíva, keďže to môže
byť potrebné na efektívne riadenie jeho peňažného toku, ale len pokiaľ je to v
súlade s dlhodobou investičnou stratégiou EDIF.
(18)     Oprávnené investičné aktíva sa
musia chápať tak, že zahŕňajú účasť, ako napríklad nástroje vlastného kapitálu
alebo nástroje kvázi vlastného kapitálu, dlhové nástroje v kvalifikovaných
portfóliových podnikoch a úvery poskytované takýmto podnikom. Mali by zahŕňať
aj účasť v iných fondoch zameraných na aktíva, akými sú napríklad investície do
nekótovaných spoločností, ktoré emitujú nástroje vlastného kapitálu alebo
dlhové nástroje, v prípade ktorých ešte nemusí byť jasné, kto ich kúpi. Triedu
oprávnených aktív by mali tvoriť aj priame držby reálnych aktív, okrem prípadu,
keď sú sekuritizované.
(19)     Nástroje kvázi vlastného
kapitálu sa musia chápať tak, že zahŕňajú typ nástroja financovania, ktorý je
kombináciou vlastného kapitálu a dlhu, pri ktorom je návratnosť nástroja
spojená so ziskom alebo stratou kvalifikovaného portfóliového podniku
a pri ktorom nie je plne zaistené vyplatenie nástroja v prípade
zlyhania. K takýmto nástrojom patria rôzne nástroje financovania, ako sú
podriadené úvery, vklady tichého spoločníka, podielové pôžičky, práva účasti na
zisku, konvertibilné dlhopisy a dlhopisy s warrantmi. 
(20)     S cieľom zohľadniť existujúce
obchodné praktiky by sa malo umožniť, aby EDIF mohol kupovať existujúce akcie
kvalifikovaného portfóliového podniku od existujúcich akcionárov daného
podniku. Na účely zaistenia čo najrozsiahlejších príležitostí na získavanie
kapitálu by sa mali takisto umožniť investície do iných EDIF. S cieľom zabrániť
rozptýleniu investícií do kvalifikovaných portfóliových podnikov by EDIF mali
mať možnosť investovať len do iných EDIF za predpokladu, že tieto iné EDIF sami
neinvestovali viac než 10 % svojho kapitálu do iných EDIF.
(21)     Využitie finančnej spoločnosti
môže byť potrebné v záujme zlúčenia a skoordinovania príspevkov rôznych
investorov (vrátane verejných investícií) do projektov infraštruktúry. EDIF by
preto mali mať možnosť investovať do oprávnených investičných aktív
prostredníctvom finančných spoločností, pokiaľ sa tieto spoločnosti venujú
financovaniu dlhodobých projektov.
(22)     S cieľom zaručiť investorom,
že EDIF priamo prispievajú k rozvoju dlhodobých investícií, by sa EDIF mali
obmedziť len na investície do nekótovaných spoločností. Kvalifikované
portfóliové podniky by sa preto nemali kótovať na regulovaných trhoch.
Kvalifikované portfóliové podniky zahŕňajú projekty infraštruktúry, investície
do rozvíjajúcich sa nekótovaných spoločností a investície do nehnuteľností
alebo do iných reálnych aktív, ktoré by mohli byť vhodné na dlhodobé investičné
účely.
(23)     Projekty infraštruktúry si
vzhľadom na svoj rozsah vyžadujú veľké množstvo kapitálu investovaného na dlhé
obdobia. Takéto projekty infraštruktúry zahŕňajú infraštruktúru verejných budov
ako školy, nemocnice alebo väznice, sociálnu infraštruktúru ako sociálne
bývanie, dopravnú infraštruktúru ako cesty, hromadné prepravné systémy alebo letiská,
energetickú infraštruktúru ako energetické sústavy, projekty v oblasti
adaptácie na zmenu klímy a zmierňovania zmeny klímy, elektrárne alebo potrubné
systémy, vodohospodársku infraštruktúru ako systémy zásobovania vodou,
kanalizačné alebo zavlažovacie systémy, komunikačnú infraštruktúru ako siete a
infraštruktúru nakladania s odpadom ako systémy recyklácie alebo zberu odpadu. 
(24)     Nekótované spoločnosti môžu
mať ťažkosti s prístupom na kapitálové trhy a financovaním ďalšieho rastu a
rozvoja. Medzi typické spôsoby získavania financovania patrí súkromné
financovanie prostredníctvom majetkovej účasti alebo úverov. Keďže sú takéto
nástroje svojou povahou dlhodobými investíciami, vyžadujú si dlhodobý kapitál,
ktorý môžu poskytnúť EDIF.
(25)     Investície do reálnych aktív
si vzhľadom na absenciu likvidných sekundárnych trhov vyžadujú dlhodobý
kapitál. Investičné fondy sú kľúčovým zdrojom financovania aktív, ktoré si
vyžadujú veľké kapitálové výdavky. V prípade týchto aktív je na dosiahnutie
požadovanej úrovne financovania často potrebné združovanie kapitálu. Takéto
investície si vyžadujú dlhý čas vzhľadom na vo všeobecnosti dlhý hospodársky
cyklus spojený s týmito aktívami. Amortizovať investície do veľkých reálnych
aktív trvá vo všeobecnosti niekoľko rokov. S cieľom uľahčiť rozvoj takýchto
veľkých aktív by EDIF mal byť schopný investovať priamo do reálnych aktív s
hodnotou presahujúcou 10 miliónov EUR. V praxi by takéto aktíva zahŕňali
infraštruktúru, nehnuteľnosti, lode, lietadlá alebo železničné koľajové vozidlá.
Z týchto dôvodov je potrebné zaobchádzať s priamou držbou v reálnych aktívach a
investíciami v kvalifikovanom portfóliovom podniku podobným spôsobom.
(26)     Ak má správca účasť v
portfóliovom podniku, hrozí riziko, že uprednostní svoje záujmy pred záujmami
investorov vo fonde. S cieľom zabrániť takýmto konfliktom záujmov by mal EDIF
investovať len do aktív, ktoré nie sú spojené so správcom.
(27)     S cieľom umožniť správcom EDIF
určitý stupeň flexibility investícií ich fondov by sa malo umožniť obchodovanie
s inými aktívami, než sú dlhodobé investície, a to do maximálneho limitu
30 % ich kapitálu.
(28)     S cieľom obmedziť riskovanie
EDIF je nevyhnutné znížiť riziko protistrany uložením jasných požiadaviek na
diverzifikáciu portfólia EDIF. Na všetky OTC deriváty by sa malo vzťahovať
nariadenie Európskeho parlamentu a Rady (EÚ) č. 648/2012 zo 4. júla 2012 o
mimoburzových derivátoch, centrálnych protistranách a archívoch obchodných
údajov[9].
(29)     S cieľom zabrániť tomu, aby
mal investujúci EDIF zásadný vplyv nad spravovaním iného EDIF alebo emitujúceho
orgánu, je potrebné predchádzať nadmernej koncentrácii EDIF v rámci tej istej
investície.
(30)     S cieľom umožniť správcom EDIF
získavať ďalší kapitál počas životnosti fondu by títo správcovia mali mať
možnosť vypožičiavať si hotovosť až do výšky 30 % kapitálu fondu. Mala by
sa tak zabezpečiť dodatočná návratnosť pre investorov. S cieľom odstrániť
riziko nesúladu mien by si mal EDIF vypožičiavať len v tej mene, v ktorej má
správca nadobudnúť aktíva. 
(31)     Vzhľadom na dlhodobú a
nelikvidnú povahu investícií EDIF by správcovia mali mať dostatok času na
uplatnenie investičných limitov. Lehota potrebná na uplatnenie týchto limitov
by mala zohľadňovať osobitosti a charakteristické vlastnosti investícií, nemala
by však presahovať päť rokov.
(32)     Bez ohľadu na skutočnosť, že
EDIF neponúkajú práva na vyplácanie pred ukončením životnosti EDIF, EDIF by nič
nemalo brániť v tom, aby sa snažili o prijatie akcií alebo podielových listov
na regulovanom trhu v zmysle vymedzenia v článku 4 ods. 14 smernice Európskeho
parlamentu a Rady 2004/39/ES z 21. apríla 2004 o trhoch s finančnými nástrojmi[10], v rámci multilaterálneho
obchodného systému v zmysle vymedzenia v článku 4 ods. 15 smernice 2004/39/ES
alebo v rámci organizovaného obchodného systému v zmysle vymedzenia v bode (…)
nariadenia (…), čím by sa investorom poskytla príležitosť na predaj ich
podielových listov alebo akcií pred ukončením životnosti EDIF. V štatúte ani
zakladajúcich dokumentoch EDIF by sa preto nemalo brániť v prijatí podielových
listov alebo akcií na regulovanom trhu alebo v obchodovaní s nimi na
regulovanom trhu a nemalo by sa v nich brániť investorom vo voľnom prevode ich
akcií alebo podielových listov tretím stranám, ktoré chcú tieto akcie alebo
podielové listy kúpiť.
(33)     S cieľom umožniť účinné
vyplácanie podielových listov alebo akcií investorom na konci životnosti fondu
by mal správca začať predávať portfólio aktív EDIF včas s cieľom zabezpečiť
riadne zhodnotenie. Správca EDIF by mal pri určovaní harmonogramu riadneho
odpredaja zohľadňovať rôzne profily splatnosti investícií a čas potrebný na to,
kým sa nájde kupujúci pre aktíva, do ktorých je EDIF investovaný. Vzhľadom na
to, že počas tohto obdobia likvidácie je nemožné zachovať investičné limity,
mali by sa prestať uplatňovať v čase, keď sa začína obdobie likvidácie.
(34)     Aktíva, do ktorých je EDIF
investovaný, sa môžu kótovať na regulovanom trhu počas životnosti fondu. Ak k
tomu dôjde, aktíva by už nespĺňali požiadavku na nekótované aktíva podľa tohto
nariadenia. S cieľom umožniť správcom odpredať takéto aktíva riadnym spôsobom
by sa tieto aktíva mohli aj naďalej započítavať na účely výpočtu 70 % limitu
oprávnených investičných aktív maximálne počas troch rokov. 
(35)     Vzhľadom na špecifické
charakteristické vlastnosti EDIF, ako aj na cieľových retailových a
profesionálnych investorov je dôležité zaviesť spoľahlivé požiadavky na
transparentnosť, aby si potenciálni investori dokázali utvoriť informovaný
úsudok a aby si boli plne vedomí súvisiacich rizík. Okrem požiadaviek na
transparentnosť uvedených v smernici 2011/61/EÚ by EDIF mali uverejniť aj
prospekt, ktorého obsah by mal nevyhnutne zahŕňať všetky informácie, ktoré
musia poskytovať podniky kolektívneho investovania uzavretého typu v súlade so
smernicou Európskeho parlamentu a Rady 2003/71/ES[11] a s nariadením Komisie (ES)
č. 809/2004[12].
V prípade uvádzania EDIF na trh pre retailových investorov by malo byť povinné
uverejňovať dokument s kľúčovými informáciami v súlade s nariadením Európskeho
parlamentu a Rady č. […] z […]. Každý marketingový dokument by mal navyše
výslovne upozorňovať na rizikový profil EDIF. 
(36)     Keďže sa EDIF zameriavajú na
profesionálnych aj retailových investorov v celej Únii, je potrebné, aby sa k
požiadavkám na uvádzanie na trh stanoveným v smernici 2011/61/EÚ doplnili
určité ďalšie požiadavky na zaistenie primeranej úrovne ochrany investorov.
Mali by sa preto zabezpečiť facility dostupné na upisovanie, uskutočňovanie
platieb pre podielových vlastníkov alebo akcionárov, odkúpenie alebo vyplácanie
podielových listov alebo akcií a na poskytovanie informácií, ktoré sa požadujú
od EDIF a jeho správcov. Aby navyše nedochádzalo k znevýhodňovaniu retailových
investorov v porovnaní so skúsenými profesionálnymi investormi, musia sa
zaviesť určité záruky, keď sa EDIF uvádzajú na trh pre retailových investorov. 
(37)     Príslušný orgán pre EDIF by
mal priebežne overovať, či je EDIF schopný dodržiavať požiadavky tohto
nariadenia. Vzhľadom na to, že príslušné orgány už majú rozsiahle právomoci
podľa smernice 2011/61/EÚ, tieto právomoci treba rozšíriť tak, aby sa
vykonávali aj v súvislosti s novými spoločnými pravidlami týkajúcimi sa EDIF. 
(38)     ESMA by v súvislosti s týmto
nariadením mal byť schopný vykonávať všetky právomoci udelené podľa smernice
2011/61/EÚ.
(39)     Európsky orgán pre cenné
papiere a trhy (ESMA), zriadený na základe nariadenia Európskeho parlamentu a
Rady (EÚ) č. 1095/2010 z 24. novembra 2010, ktorým sa zriaďuje Európsky orgán
dohľadu (ESMA) a ktorým sa mení a dopĺňa rozhodnutie č. 716/2009/ES
a zrušuje rozhodnutie Komisie 2009/77/ES[13],
by mal zohrávať ústrednú úlohu pri uplatňovaní pravidiel týkajúcich sa EDIF
zabezpečením jednotného uplatňovania pravidiel Únie vnútroštátnymi príslušnými
orgánmi. Keďže ESMA je orgán s veľmi špecializovanými odbornými znalosťami
o cenných papieroch a o trhoch s cennými papiermi, je efektívne a vhodné
poveriť ho, aby vypracoval a predložil Komisii návrh regulačných
technických predpisov, ktoré nezahŕňajú politické rozhodnutia, v súvislosti s
okolnosťami, za akých životnosť EDIF bude dostatočne dlhá na to, aby zahrnula
životný cyklus všetkých jednotlivých aktív EDIF, s prvkami harmonogramu
riadneho odpredaja aktív EDIF, s definíciami, metódami výpočtu a formami
zverejňovania informácií o nákladoch a s charakteristickými vlastnosťami
facilít, ktoré majú zriadiť EDIF v každom členskom štáte, v ktorom majú v
úmysle uvádzať na trh podielové listy alebo akcie.
(40)     Nové jednotné pravidlá
týkajúce sa EDIF by mali byť v súlade s ustanoveniami smernice Európskeho
parlamentu a Rady 95/46/ES z 24. októbra 1995 o ochrane fyzických osôb pri
spracovaní osobných údajov a voľnom pohybe týchto údajov[14] a s nariadením Európskeho
parlamentu a Rady (ES) č. 45/2001 z 18. decembra 2000 o
ochrane jednotlivcov so zreteľom na spracovanie osobných údajov inštitúciami a
orgánmi Spoločenstva a o voľnom pohybe takýchto údajov[15].
(41)     Keďže ciele tohto nariadenia,
a to zabezpečiť jednotné požiadavky na investície a podmienky výkonu činnosti
EDIF v celej Únii a súčasne v plnom rozsahu zohľadňovať potrebu vyvážiť
bezpečnosť a spoľahlivosť EDIF efektívnym fungovaním trhu s dlhodobým
financovaním, ako aj náklady, ktoré vznikajú ich rôznym zainteresovaným
stranám, nie je možné uspokojivo dosiahnuť na úrovni jednotlivých členských
štátov, ale z dôvodov jeho rozsahu a dôsledkov ho možno lepšie dosiahnuť na
úrovni Únie, môže Únia prijať opatrenia v súlade so zásadou subsidiarity podľa
článku 5 Zmluvy o Európskej únii. V súlade so zásadou proporcionality
podľa uvedeného článku toto nariadenie neprekračuje rámec toho, čo je
nevyhnutné na dosiahnutie týchto cieľov.
(42)     Nové jednotné pravidlá
týkajúce sa EDIF rešpektujú základné práva a dodržiavajú zásady uznané
najmä v Charte základných práv Európskej únie, a to hlavne právo na
ochranu spotrebiteľa, slobodu podnikania, právo na účinný prostriedok nápravy a
na spravodlivý proces a právo na ochranu osobných údajov. Nové jednotné
pravidlá týkajúce sa EDIF by sa mali uplatňovať v súlade s uvedenými právami a
zásadami,
PRIJALI TOTO NARIADENIE:
Kapitola I
Všeobecné ustanovenia
Článok 1
Predmet úpravy
1.           V tomto nariadení sa
stanovujú jednotné pravidlá udeľovania povolení, investičných politík a
podmienok výkonu činnosti alternatívnych investičných fondov (ďalej len „AIF“)
z EÚ, ktoré sa uvádzajú na trh v Únii ako európske dlhodobé investičné fondy
(ďalej len „EDIF“).
2.           Členské štáty nesmú ukladať
žiadne dodatočné požiadavky v oblasti pôsobnosti tohto nariadenia.
Článok 2
Vymedzenie pojmov
Na účely tohto nariadenia sa uplatňujú tieto
vymedzenia pojmov:
1.           „kapitál“ sú kumulované kapitálové
príspevky a nevyplatený viazaný kapitál, vypočítaný na základe súm
investovateľných po odpočítaní všetkých poplatkov, nákladov a výdavkov, ktoré
priamo alebo nepriamo znášajú investori;
2.           „vlastný kapitál“ je vlastnícky
podiel v podniku, ktorý reprezentujú akcie alebo iné formy účasti na
kapitále kvalifikovaného portfóliového podniku emitované pre jeho investorov;
3.           „kvázi vlastný kapitál“ je typ
nástroja financovania, v rámci ktorého je návratnosť nástroja spojená so
ziskom alebo stratou kvalifikovaného portfóliového podniku a v rámci
ktorého nie je plne zaistené vyplatenie nástroja v prípade zlyhania;
4.           „finančná spoločnosť“ je ktorýkoľvek
z týchto subjektov:
a)      úverová inštitúcia v zmysle vymedzenia v
článku 4 bode 1 smernice Európskeho parlamentu a Rady 2006/48/ES[16];
b)      investičná spoločnosť v zmysle vymedzenia
v článku 4 ods. 1 bode 1 smernice 2004/39/ES;
c)      poisťovňa v zmysle vymedzenia v článku 13
bode 1 smernice Európskeho parlamentu a Rady 2009/138/ES[17];
d)      finančná holdingová spoločnosť v zmysle
vymedzenia v článku 4 bode 19 smernice 2006/48/ES;
e)      holdingová spoločnosť so zmiešanou
činnosťou v zmysle vymedzenia v článku 4 bode 20 smernice 2006/48/ES;
5.           „príslušný orgán pre EDIF“ je príslušný orgán domovského
členského štátu AIF z EÚ v zmysle vymedzenia v článku 4 ods. 1 písm. p)
smernice 2011/61/EÚ;
6.           „domovský členský štát EDIF“ je
členský štát, v ktorom bolo EDIF udelené povolenie.
Článok 3
Udelenie povolenia a používanie označenia
1.           Ako EDIF môžu získať
povolenie len AIF z EÚ.
2.           EDIF sa uvádza na trh v Únii,
len ak mu bolo udelené povolenie v súlade s týmto nariadením. 
Povolenie ako EDIF platí pre všetky členské štáty.
3.           Podnik kolektívneho
investovania používa označenie „EDIF“ alebo „dlhodobý investičný fond“ len vo
vzťahu k sebe samému alebo v súvislosti s podielovými listami alebo akciami,
ktoré emituje, ak mu bolo udelené povolenie v súlade s týmto nariadením.
4.           Príslušné orgány pre EDIF
štvrťročne informujú ESMA o povoleniach udelených alebo zrušených podľa tohto
nariadenia. 
ESMA vedie ústredný verejný register so záznamom o
každom EDIF, ktorému bolo udelené povolenie podľa tohto nariadenia, o jeho
správcovi a o príslušnom orgáne pre EDIF. Register je prístupný v elektronickej
podobe.
Článok 4
            Žiadosť o udelenie povolenia ako EDIF 
1.           EDIF žiadosť o udelenie
povolenia predkladá svojmu príslušnému orgánu.
Žiadosť o udelenie povolenia ako EDIF obsahuje:
a)      štatút alebo zakladajúce dokumenty fondu;
b)      informácie o totožnosti správcu;
c)      informácie o totožnosti depozitára;
d)      opis informácií, ktoré sa majú sprístupniť
investorom;
e)      akékoľvek ďalšie informácie alebo
dokumenty, ktoré požaduje príslušný orgán pre EDIF na overenie súladu s
požiadavkami tohto nariadenia.
2.           Správca alternatívnych
investičných fondov (ďalej len „správca AIF“) z EÚ, ktorý má povolenie podľa
smernice 2011/61/EÚ, predkladá príslušnému orgánu pre EDIF žiadosť o
schválenie, aby mohol spravovať EDIF, ktorý predložil žiadosť o udelenie
povolenia v súlade s odsekom 1.
Žiadosť o spravovanie EDIF obsahuje:
a)      písomný súhlas depozitára;
b)      informácie o podmienkach delegovania v
súvislosti s riadením portfólia a rizík a správou v súvislosti s EDIF;
c)      informácie o investičných stratégiách,
rizikovom profile a ďalšie charakteristické vlastnosti AIF, na ktorého
spravovanie správca AIF získal povolenie.
Príslušný orgán pre EDIF môže príslušný orgán pre
správcu AIF z EÚ požiadať o objasnenie a informácie v súvislosti s
dokumentáciou uvedenou v druhom pododseku alebo o osvedčenie o tom, či EDIF
patria do rozsahu pôsobnosti povolenia správcu AIF z EÚ na spravovanie AIF.
Príslušný orgán správcu AIF z EÚ poskytne odpoveď do 10 pracovných dní od
dátumu doručenia žiadosti, ktorú predložil príslušný orgán EDIF. 
3.           EDIF a správca AIF z EÚ budú
informovaní do dvoch mesiacov od dátumu predloženia úplnej žiadosti o tom, či
EDIF bolo udelené povolenie. 
4.           Všetky následné zmeny
dokumentácie uvedenej v odsekoch 1 a 2 sa bezodkladne oznamujú príslušnému
orgánu pre EDIF. 
Článok 5
Podmienky udelenia povolenia
1.           EDIF predkladajúci žiadosť
získa povolenie len v prípade, keď jeho príslušný orgán:   
a)      je presvedčený, že EDIF predkladajúci
žiadosť dokáže splniť všetky požiadavky tohto nariadenia;
b)      schválil žiadosť správcu AIF z EÚ, ktorý
má povolenie v súlade so smernicou 2011/61/EÚ na spravovanie EDIF, štatút fondu
a výber depozitára.
2.           Príslušný orgán pre EDIF môže
zamietnuť žiadosť správcu AIF z EÚ o spravovanie EDIF len v prípade, keď:
a)      správca AIF z EÚ nedodržiava toto
nariadenie;
b)      správca AIF z EÚ nedodržiava smernicu
2011/61/EÚ;
c)      správca AIF z EÚ nezískal povolenie
svojho príslušného orgánu na spravovanie AIF, ktoré zahŕňajú fondy typu, na
ktorý sa vzťahuje toto nariadenie;
d)      správca AIF z EÚ neposkytol dokumentáciu
uvedenú v článku 4 ods. 2.
Pred zamietnutím žiadosti sa príslušný orgán pre
EDIF poradí s príslušným orgánom pre správcu AIF z EÚ.
3.           Príslušný orgán nesmie udeliť
povolenie ako EDIF, ak právne dôvody EDIF predkladajúcemu žiadosť bránia
uvádzať jeho podielové listy alebo akcie na trh v jeho domovskom členskom
štáte.
4.           Udelenie povolenia ako EDIF nepodlieha
požiadavke, aby EDIF spravoval správca AIF z EÚ, ktorý má povolenie v domovskom
členskom štáte EDIF, alebo aby správca AIF z EÚ vykonával alebo delegoval
činnosti v domovskom členskom štáte EDIF.
Článok 6
Uplatniteľné pravidlá a zodpovednosť
1.           EDIF musí vždy dodržiavať
ustanovenia tohto nariadenia. 
2.           EDIF a jeho správca musia
vždy dodržiavať požiadavky smernice 2011/61/EÚ. 
3.           Správca EDIF je zodpovedný za
zabezpečovanie súladu s týmto nariadením. Správca je zodpovedný za všetky
straty alebo škody vyplývajúce z nesúladu s týmto nariadením.
Kapitola II
Povinnosti týkajúce sa investičných politík EDIF
Oddiel 1
Všeobecné pravidlá a oprávnené aktíva
Článok 7
Podfondy
Ak EDIF pozostáva z viac než jedného podfondu,
každý podfond sa na účely tejto kapitoly považuje za samostatný EDIF. 
Článok 8
Oprávnené investície
1.           EDIF investuje len do týchto
kategórií aktív a len za podmienok stanovených v tomto nariadení:
a)      oprávnené investičné aktíva;
b)      aktíva uvedené v článku 50 ods. 1
smernice Európskeho parlamentu a Rady 2009/65/ES[18].
2.           EDIF nesmie vykonávať žiadnu
z týchto činností:
a)      predávať aktíva nakrátko;
b)      prevziať priamu alebo nepriamu expozíciu
voči komoditám okrem iného aj prostredníctvom derivátov, osvedčení, ktoré ich
zastupujú, indexov, ktoré sú na nich založené, alebo iného prostriedku alebo
nástroja, v dôsledku ktorého by vznikla expozícia voči nim;
c)      uzatvárať zmluvy o požičiavaní cenných
papierov, zmluvy o vypožičiavaní cenných papierov a zmluvy o repo transakciách
alebo akékoľvek iné zmluvy, ktoré by zaťažili aktíva EDIF; 
d)      používať finančné derivátové nástroje
okrem prípadu, keď sú podkladovým nástrojom úrokové miery alebo meny a keď
podkladový nástroj slúži len na účely hedžingu rizika trvania a devízového
rizika vyplývajúceho z iných investícií EDIF.
Článok 9
Oprávnené investičné aktíva
Aktíva uvedené v článku 8 ods. 1 písm. a)
spĺňajú kritériá na investovanie EDIF len v prípade, keď patria do jednej z
týchto kategórií:
a)           nástroje vlastného kapitálu alebo
nástroje kvázi vlastného kapitálu, ktoré:
i)        emituje kvalifikovaný portfóliový
podnik a ktoré EDIF nadobudol priamo od kvalifikovaného portfóliového podniku;
ii)       emituje kvalifikovaný portfóliový
podnik výmenou za nástroj vlastného kapitálu, ktorý EDIF predtým nadobudol
priamo od kvalifikovaného portfóliového podniku;
iii)      emituje podnik, ktorého kvalifikovaný
portfóliový podnik je dcérskou spoločnosťou, v ktorej má väčšinové vlastníctvo,
výmenou za nástroj vlastného kapitálu, ktorý EDIF nadobudol v súlade s
bodom i) alebo ii) od kvalifikovaného portfóliového podniku;
b)           dlhové nástroje emitované
kvalifikovaným portfóliovým podnikom;
c)           úvery poskytnuté zo strany EDIF
kvalifikovanému portfóliovému podniku;
d)           podielové listy alebo akcie jedného
alebo viacerých iných EDIF, európskych fondov rizikového kapitálu (EuFRK) a
európskych fondov sociálneho podnikania (EuFSP) za predpokladu, že tieto EDIF,
EuFRK a EuFSP sami neinvestovali viac než 10 % svojho kapitálu do EDIF;
e)           priama držba jednotlivých reálnych
aktív, ktoré si vyžadujú počiatočné kapitálové výdavky aspoň vo výške
10 miliónov EUR alebo ich ekvivalentu v danej mene v čase, keď
vznikajú výdavky. 
Článok 10
Kvalifikovaný portfóliový podnik
1.           Kvalifikovaný portfóliový
podnik uvedený v článku 9 ods. 1 je portfóliový podnik iný ako podnik
kolektívneho investovania, ktorý spĺňa všetky tieto požiadavky:
a)      nie je to finančná spoločnosť;
b)      nie je prijatý na obchodovanie:
i)        na regulovanom trhu v zmysle vymedzenia
v článku 4 ods. 14 smernice 2004/39/ES; 
ii)       v rámci multilaterálneho obchodného
systému v zmysle vymedzenia v článku 4 ods. 15 smernice 2004/39/ES;
iii)      v rámci organizovaných obchodných
systémov v zmysle vymedzenia v bode […] nariadenia […];
c)      je usadený v členskom štáte alebo v
tretej krajine za predpokladu, že tretia krajina:
i)        nie je vysokoriziková a
nespolupracujúca jurisdikcia identifikovaná Finančnou akčnou skupinou (FATF);
ii)       podpísala dohodu s domovským členským
štátom správcu EDIF a s každým ďalším členským štátom, v ktorom sa majú
podielové listy alebo akcie EDIF uvádzať na trh, aby sa zabezpečilo, že tretia
krajina bude v plnej miere dodržiavať normy stanovené v článku 26 Modelovej
zmluvy OECD o zdaňovaní príjmov a majetku a zaručí účinnú výmenu informácií o
daňových otázkach vrátane viacstranných dohôd o daniach.
2.           Odchylne od odseku 1 písm. a)
tohto článku kvalifikovaný portfóliový podnik môže byť finančnou spoločnosťou,
ktorá financuje výhradne kvalifikované portfóliové podniky uvedené v odseku 1
tohto článku alebo reálne aktíva uvedené v článku 9. 
Článok 11
Konflikt záujmov
EDIF nesmie investovať do oprávneného
investičného aktíva, v ktorom správca má alebo nadobúda priamy alebo nepriamy
podiel inak ako držbou podielových listov alebo akcií EDIF, ktorý spravuje.
Oddiel 2
Ustanovenia o investičných politikách
Článok 12
Zloženie a diverzifikácia portfólia
1.           EDIF investuje aspoň
70 % svojho kapitálu do oprávnených investičných aktív.
2.           EDIF nesmie investovať viac
než:
a)      10 % svojho kapitálu do aktív
emitovaných jedným kvalifikovaným portfóliovým podnikom;
b)      10 % svojho kapitálu do jednotlivého
reálneho aktíva;
c)      10 % svojho kapitálu do podielových
listov alebo akcií jedného EDIF, EuFRK alebo EuFSP; 
d)      5 % svojho kapitálu do aktív uvedených v
článku 8 ods. 1 písm. b), ak tieto aktíva emitoval jeden subjekt.
3.           Súhrnná hodnota podielových
listov alebo akcií EDIF, EuFRK a EuFSP v portfóliu EDIF nesmie presiahnuť
20 % hodnoty jeho kapitálu.
4.           Súhrnná expozícia EDIF voči
riziku vo vzťahu k protistrane vyplývajúca z transakcií s OTC derivátmi alebo
zo zmlúv o obrátených repo transakciách nesmie presiahnuť 5 % jeho
kapitálu.
5.           Odchylne od odseku 2 písm. a)
a b) môže EDIF zvýšiť 10 % limit stanovený v uvedenom odseku na 20 %
za predpokladu, že súhrnná hodnota aktív v držbe EDIF v kvalifikovaných
portfóliových podnikoch a v jednotlivých reálnych aktívach, do ktorých
investuje viac než 10 % svojho kapitálu, nepresiahne 40 % hodnoty
jeho kapitálu.
6.           Spoločnosti, ktoré sú
zahrnuté v tej istej skupine na účely zostavovania konsolidovaných účtovných
závierok v zmysle úpravy v siedmej smernici Rady 83/349/EHS[19] alebo v súlade s uznávanými
medzinárodnými účtovnými pravidlami, sa na účely výpočtu limitov uvedených v
odsekoch 1 až 5 považujú za jeden kvalifikovaný portfóliový podnik alebo za
jeden subjekt.
Článok 13
Koncentrácia
1.           EDIF nesmie nadobudnúť viac
než 25 % podielových listov alebo akcií jedného EDIF, EuFRK alebo EuFSP.
2.           Limity koncentrácie stanovené
v článku 56 ods. 2 smernice 2009/65/ES sa vzťahujú na investície do aktív
uvedených v článku 8 ods. 1 písm. b) tohto nariadenia.
Článok 14
Vypožičiavanie hotovosti
EDIF si môže vypožičať hotovosť za
predpokladu, že takáto výpožička spĺňa všetky tieto podmienky:
a)           nepredstavuje viac než 30 %
kapitálu EDIF;
b)           slúži na účely nadobudnutia účasti v
oprávnených investičných aktívach; 
c)           uzatvára sa v rovnakej mene ako
aktíva, ktoré sa majú nadobudnúť za vypožičanú hotovosť;
d)           nebráni v realizácii žiadneho z
aktív držaných v portfóliu EDIF; 
e)           nezaťažuje aktíva držané v portfóliu
EDIF.
Článok 15
Uplatňovanie pravidiel týkajúcich sa zloženia a diverzifikácie portfólia
1.           Investičné limity stanovené v
článku 12 ods. 1 sa:
a)      uplatňujú od dátumu určeného v štatúte
alebo zakladajúcich dokumentoch EDIF, keď sa v tomto dátume zohľadňujú
osobitosti a charakteristické vlastnosti aktív, do ktorých má EDIF investovať,
pričom tento dátum nesmie byť neskôr než päť rokov po udelení povolenia EDIF.
Za výnimočných okolností môže príslušný orgán pre EDIF po predložení riadne
zdôvodneného investičného plánu schváliť predĺženie tejto lehoty najviac o
jeden ďalší rok; 
b)      prestávajú uplatňovať, keď EDIF začne
predávať aktíva v súlade so svojou politikou vyplácania stanovenou v článku 16;
c)      prestávajú dočasne uplatňovať, keď EDIF
získava dodatočný kapitál, pokiaľ takéto pozastavenie uplatňovania netrvá
dlhšie než 12 mesiacov.
2.           Ak dlhodobé aktívum, do
ktorého investoval EDIF, emitoval kvalifikovaný portfóliový podnik, ktorý už
nespĺňa požiadavky článku 10 ods. 1 písm. b), dané dlhodobé aktívum sa môže aj
naďalej započítavať na účely výpočtu 70 % podielu uvedeného v článku 12
ods. 1 maximálne počas troch rokov počnúc dátumom, odkedy portfóliový podnik už
nespĺňa požiadavky článku 10. 
Kapitola III
Vyplácanie, obchodovanie a emisia akcií alebo podielových listov EDIF a
rozdeľovanie výnosov
Článok 16
Politika vyplácania
1.           Investori nemôžu požiadať o
vyplatenie svojich podielových listov alebo akcií pred ukončením životnosti
EDIF. Investorov možno vyplácať počnúc dňom nasledujúcim po dátume ukončenia
životnosti EDIF. 
Ukončenie životnosti EDIF sa určí jasne ako
konkrétny dátum v štatúte alebo zakladajúcich dokumentoch EDIF a oznámi sa
investorom.
V štatúte alebo zakladajúcich dokumentoch EDIF a
oznámeniach investorom sa stanovujú postupy vyplácania a odpredaja aktív a
jasne sa uvádza, že vyplácanie investorov sa začne počnúc dňom nasledujúcim po
dátume ukončenia životnosti EDIF.
2.           Životnosť EDIF je dostatočne
dlhá na to, aby pokryla životný cyklus každého jednotlivého aktíva EDIF meraný
podľa profilu nelikvidity a hospodárskeho životného cyklu aktíva, ako aj
stanovený investičný cieľ EDIF.
3.           Investori môžu požadovať
ukončenie činnosti EDIF, ak ich žiadosti o vyplatenie nie sú uspokojené do
jedného roka od ukončenia životnosti EDIF.
4.           Investori majú vždy možnosť
vyplatenia v hotovosti. 
5.           Vyplatenie vo forme vecného
plnenia z aktív EDIF je možné len v prípade, keď sú splnené všetky tieto
podmienky:
a)      táto možnosť sa predpokladá v štatúte
alebo zakladajúcich dokumentoch EDIF pod podmienkou, že sa zabezpečí
spravodlivé zaobchádzanie so všetkými investormi;
b)      investor predloží písomnú žiadosť o
vyplatenie prostredníctvom podielu na aktívach fondu; 
c)      prevod týchto aktív neobmedzujú žiadne
osobitné pravidlá.
6.           ESMA vypracuje návrh
regulačných technických predpisov, v ktorých bližšie určí okolnosti, za akých
je životnosť EDIF dostatočne dlhá na to, aby zahrnula životný cyklus všetkých
jednotlivých aktív EDIF.
ESMA predloží tento návrh regulačných technických
predpisov Komisii do [...].
Komisii sa udeľuje právomoc prijímať regulačné
technické predpisy uvedené v prvom pododseku v súlade s článkami 10 až 14
nariadenia (EÚ) č. 1095/2010.
Článok 17
Sekundárny trh
1.           V štatúte ani zakladajúcich
dokumentoch EDIF sa nesmie brániť v tom, aby podielové listy alebo akcie EDIF
boli prijaté na obchodovanie na regulovanom trhu v zmysle vymedzenia v článku 4
ods. 14 smernice 2004/39/ES alebo v rámci multilaterálneho obchodného systému v
zmysle vymedzenia v článku 4 ods. 15 smernice 2004/39/ES alebo v rámci
organizovaného obchodného systému v zmysle vymedzenia v bode (…) nariadenia
(…).
2.           V štatúte ani zakladajúcich
dokumentoch EDIF sa investorom nesmie brániť vo voľnom prevode ich akcií alebo
podielových listov tretím stranám.
Článok 18
Emisia nových akcií alebo podielových listov
1.           EDIF môže navrhnúť emisiu
nových akcií alebo podielových listov v súlade so svojím štatútom alebo
zakladajúcimi dokumentmi.
2.           EDIF nesmie emitovať nové
akcie ani podielové listy za nižšiu cenu, než je čistá hodnota aktív, bez toho,
aby ich vopred ponúkol za túto cenu existujúcim investorom.
Článok 19
Odpredaj aktív EDIF
1.           Každý EDIF prijme podrobný
harmonogram riadneho odpredaja svojich aktív v záujme vyplatenia investorov po
ukončení životnosti EDIF. 
2.           Harmonogram uvedený v odseku
1 obsahuje: 
a)      posúdenie trhu pre potenciálnych
kupujúcich; 
b)      posúdenie a porovnanie potenciálnych
predajných cien; 
c)      ocenenie aktív, ktoré sa majú odpredať;
d)      časovo presne ohraničený harmonogram
odpredaja. 
3.           ESMA vypracuje návrh
regulačných technických predpisov, v ktorých bližšie určí kritériá, ktoré sa majú
uplatniť na účely posúdenia v odseku 2 písm. a) a ocenenia v odseku 2 písm. c).
ESMA predloží tento návrh regulačných technických
predpisov Komisii do [...].
Komisii sa udeľuje právomoc prijímať regulačné
technické predpisy uvedené v prvom pododseku v súlade s článkami 10 až 14
nariadenia (EÚ) č. 1095/2010.
Článok 20
Rozdeľovanie výnosov
1.           EDIF môže investorom
pravidelne rozdeľovať výnosy generované aktívami obsiahnutými v portfóliu.
Tieto výnosy tvoria:
a)      príjmy, ktoré aktíva pravidelne generujú;
b)      zhodnotenie kapitálu, ku ktorému dochádza
po odpredaji aktíva, pričom sú vylúčené pôvodné prijaté kapitálové záväzky.
2.           Výnosy sa nesmú rozdeľovať,
pokiaľ sú potrebné na účely budúcich záväzkov EDIF.
3.           EDIF vo svojom štatúte alebo
zakladajúcich dokumentoch uvádza politiku rozdeľovania výnosov, ktorú prijme
počas životnosti fondu. 
Kapitola IV
Požiadavky na transparentnosť
Článok 21
Transparentnosť
1.           Podielové listy ani akcie
EDIF, ktorý má povolenie, sa nesmú uvádzať na trh v Únii bez predchádzajúceho
uverejnenia prospektu.
Podielové listy ani akcie EDIF, ktorý má
povolenie, sa nesmú uvádzať na trh pre retailových investorov v Únii bez
predchádzajúceho uverejnenia dokumentu s kľúčovými informáciami v súlade s
nariadením Európskeho parlamentu a Rady č. […] z […][20].
2.           Prospekt obsahuje informácie
potrebné na to, aby si investori dokázali utvoriť informovaný úsudok o
navrhovanej investícii, a najmä o súvisiacich rizikách. 
3.           Prospekt obsahuje aspoň tieto
prvky:
a)      vyhlásenie, v ktorom sa uvádza, akým
spôsobom investičné ciele EDIF a jeho stratégia na dosiahnutie týchto cieľov
prispievajú k tomu, že fond spĺňa kritériá dlhodobého fondu;
b)      informácie, ktoré majú poskytnúť podniky
kolektívneho investovania uzavretého typu v súlade so smernicou Európskeho
parlamentu a Rady 2003/71/ES[21]
a nariadením Komisie (ES) č. 809/2004[22];

c)      informácie, ktoré sa majú poskytnúť
investorom podľa článku 23 smernice 2011/61/EÚ, ak nejde o informácie, na ktoré
sa už vzťahuje písmeno b) tohto odseku;
d)      zreteľné označenie kategórií aktív, do
ktorých má EDIF povolenie investovať;
e)      akékoľvek ďalšie informácie, ktoré
príslušné orgány považujú za relevantné na účely odseku 2.
4.           V prospekte, dokumente s
kľúčovými informáciami a akomkoľvek inom marketingovom dokumente sa pre
investorov zreteľne uvedie informácia o nelikvidnej povahe fondu. 
V prospekte, dokumente s kľúčovými informáciami a
akomkoľvek inom marketingovom dokumente sa jasne uvedú najmä:
a)      informácie pre investorov o dlhodobej
povahe investícií EDIF;
b)      informácie pre investorov o ukončení
životnosti EDIF; 
c)      vyhlásenie, či sa má EDIF uvádzať na trh
pre retailových investorov;
d)      vyhlásenie, že investori nemajú právo na
vyplatenie svojich investícií až do ukončenia životnosti EDIF; 
e)      uvedenie frekvencie a načasovania prípadných
platieb výnosov investorom počas životnosti fondu;
f)       odporúčanie investorom, že by do EDIF
mali investovať len malú časť svojho celkového investičného portfólia.
Článok 22
Zverejňovanie informácií o nákladoch
1.           V prospekte sa uvádzajú
zreteľné informácie pre investorov o výške rôznych nákladov, ktoré priamo alebo
nepriamo znáša investor. Rôzne náklady sa zoskupujú podľa týchto okruhov:
a)      náklady na zriadenie EDIF;
b)      náklady spojené s nadobúdaním aktív;
c)      náklady na spravovanie;
d)      náklady na rozdeľovanie výnosov;
e)      iné náklady vrátane administratívnych
nákladov, nákladov na reguláciu, úschovu a audit.
2.           V prospekte sa zverejňujú
informácie o celkovom pomere nákladov ku kapitálu EDIF.
3.           V dokumente s kľúčovými
informáciami sa zohľadňujú všetky náklady uvedené v prospekte ako celkové
náklady v peňažnom a percentuálnom vyjadrení.
4.           ESMA vypracuje návrh
regulačných technických predpisov s cieľom bližšie určiť:
a)      spoločné definície, metódy výpočtu a
formy uvádzania nákladov uvedených v odseku 1 a celkový pomer uvedený v odseku
2;
b)      spoločnú definíciu, metódu výpočtu a
formu uvedenia vyjadrenia celkových nákladov uvedených v odseku 3.
Pri vypracúvaní tohto
návrhu regulačných technických predpisov ESMA zohľadňuje návrh regulačných
predpisov uvedený v bode (…) nariadenia (…) [PRIP].
ESMA predloží tento návrh regulačných technických
predpisov Komisii do [...].
Komisii sa udeľuje
právomoc prijímať regulačné technické predpisy uvedené v prvom pododseku v
súlade s článkami 10 až 14 nariadenia (EÚ) č. 1095/2010.
Kapitola V
Uvádzanie podielových listov alebo akcií EDIF na trh
Článok 23
Facility k dispozícii pre investorov
1.           Správca EDIF v každom
členskom štáte, v ktorom má v úmysle uvádzať na trh podielové listy alebo akcie
daného EDIF, zabezpečí facility dostupné na upisovanie, uskutočňovanie platieb
pre podielových vlastníkov alebo akcionárov, odkúpenie alebo vyplácanie
podielových listov alebo akcií a na poskytovanie informácií, ktoré sa požadujú
od EDIF a jeho správcov. 
2.           ESMA vypracuje návrh
regulačných technických predpisov s cieľom bližšie určiť typy a
charakteristické vlastnosti facilít, ich technickú infraštruktúru a obsah ich
úloh v súvislosti s investormi EDIF podľa odseku 1.
ESMA predloží tento návrh regulačných technických
predpisov Komisii do [...].
Komisii sa udeľuje právomoc prijímať regulačné
technické predpisy uvedené v prvom pododseku v súlade s článkami 10 až 14
nariadenia (EÚ) č. 1095/2010.
Článok 24
Dodatočné požiadavky na uvádzanie na trh pre retailových investorov
Správca EDIF môže uvádzať na trh podielové
listy alebo akcie daného EDIF pre retailových investorov za predpokladu, že sú
splnené všetky tieto dodatočné požiadavky:
a)           v štatúte alebo zakladajúcich
dokumentoch EDIF sa stanovuje, že so všetkými investormi sa zaobchádza rovnako a
že jednotlivým investorom ani skupinám investorov sa neposkytuje prednostné
zaobchádzanie ani žiadne osobitné hospodárske výhody;
b)           EDIF nemá štruktúru partnerstva;
c)           retailoví investori môžu počas
lehoty na upisovanie a aspoň dva týždne po upísaní podielových listov alebo
akcií EDIF zrušiť toto upísanie a majú nárok na vrátenie peňazí bez pokuty.
Článok 25
Uvádzanie podielových listov alebo akcií EDIF na trh 
1.           Správca EDIF môže uvádzať na
trh podielové listy alebo akcie daného EDIF, ktorý má povolenie, pre
profesionálnych a retailových investorov vo svojom domovskom členskom štáte na
základe oznámenia v súlade s článkom 31 smernice 2011/61/EÚ.
2.           Správca EDIF môže uvádzať na
trh podielové listy alebo akcie daného EDIF, ktorý má povolenie, pre profesionálnych
a retailových investorov v členských štátoch, ktoré nie sú domovským členským
štátom správcu EDIF, na základe oznámenia v súlade s článkom 32 smernice
2011/61/EÚ.
3.           Správca EDIF oznámi svojmu
príslušnému orgánu v súvislosti s každým EDIF, či ho má v úmysle uvádzať na trh
pre retailových investorov alebo nie.
4.           Okrem dokumentácie a
informácií požadovaných podľa článkov 31 a 32 smernice 2011/61/EÚ správca EDIF
poskytuje svojmu príslušnému orgánu všetky tieto dokumenty a informácie:
a)      prospekt EDIF;
b)      dokument EDIF s kľúčovými informáciami v
prípade uvádzania na trh pre retailových investorov;
c)      informácie o facilitách uvedených v
článku 22.
5.           Kompetencie a právomoci
príslušných orgánov podľa článkov 31 a 32 smernice 2011/61/EÚ sa chápu tak, že
sa týkajú aj uvádzania EDIF na trh pre retailových investorov a vzťahujú sa aj
na dodatočné požiadavky stanovené v tomto nariadení. 
6.           Okrem právomocí v súlade s
článkom 31 ods. 3 prvým pododsekom smernice 2011/61/EÚ má príslušný orgán
domovského členského štátu správcu EDIF takisto právomoc zabrániť v uvedení
EDIF, ktorý má povolenie, na trh, ak správca EDIF nedodržiava alebo nebude
dodržiavať toto nariadenie.
7.           Okrem právomocí v súlade s
článkom 32 ods. 3 prvým pododsekom smernice 2011/61/EÚ má príslušný orgán
domovského členského štátu správcu EDIF takisto právomoc odmietnuť odoslanie
úplného súboru oznámenia príslušným orgánom členského štátu, v ktorom sa má
EDIF uvádzať na trh, ak správca EDIF nedodržiava alebo nebude dodržiavať toto
nariadenie. 
Kapitola VI
Dohľad
Článok 26
Dohľad príslušných orgánov
1.           Príslušné orgány vykonávajú
priebežný dohľad nad dodržiavaním tohto nariadenia.
2.           Príslušný orgán pre EDIF je
zodpovedný za vykonávanie dohľadu nad dodržiavaním pravidiel stanovených v
kapitolách II, III a IV.
3.           Príslušný orgán pre EDIF je
zodpovedný za vykonávanie dohľadu nad dodržiavaním povinností stanovených v
štatúte alebo zakladajúcich dokumentoch fondu a povinností stanovených v
prospekte, ktoré musia byť v súlade s týmto nariadením.
4.           Príslušný orgán pre správcu
EDIF je zodpovedný za vykonávanie dohľadu nad primeranosťou opatrení a nad
organizáciou správcu tak, aby bol správca schopný dodržiavať povinnosti a
pravidlá, ktoré sa týkajú zakladania a fungovania všetkých EDIF, ktoré
spravuje.
Príslušný orgán pre správcu je zodpovedný za
vykonávanie dohľadu nad dodržiavaním tohto nariadenia zo strany správcu EDIF.
5.           Príslušné orgány monitorujú
podniky kolektívneho investovania usadené alebo uvádzané na trh na ich území s
cieľom overiť, či nepoužívajú označenie EDIF alebo nenaznačujú, že sú EDIF, ak
na to nemajú povolenie a nespĺňajú požiadavky tohto nariadenia.
Článok 27
Právomoci príslušných orgánov
1.           Príslušné orgány majú všetky
právomoci v oblasti dohľadu a vyšetrovania, ktoré sú potrebné na výkon ich
funkcií podľa tohto nariadenia. 
2.           Právomoci udelené príslušným
orgánom v súlade so smernicou 2011/61/EÚ sa vykonávajú aj v súvislosti s týmto
nariadením.
Článok 28
Právomoci a kompetencie ESMA
1.           ESMA má právomoci potrebné na
vykonávanie úloh, ktoré mu boli pridelené podľa tohto nariadenia.
2.           Právomoci ESMA v súlade so
smernicou 2011/61/EÚ sa vykonávajú aj v súvislosti s týmto nariadením a v
súlade s nariadením (ES) č. 45/2001. 
3.           Na účely nariadenia (EÚ) č.
1095/2010 je toto nariadenie zahrnuté do všetkých ostatných právne záväzných
aktov Únie, ktorými sa zverujú úlohy orgánu, ako sa uvádza v článku 1 ods. 2
nariadenia (EÚ) č. 1095/2010.
Článok 29
Spolupráca medzi orgánmi
1.           Ak sa príslušný orgán EDIF
líši od príslušného orgánu správcu, tieto orgány navzájom spolupracujú a
vymieňajú si informácie na účely vykonávania svojich povinností podľa tohto
nariadenia.
2.           Príslušné orgány a ESMA
navzájom spolupracujú na účely vykonávania svojich príslušných povinností podľa
tohto nariadenia v súlade s nariadením (EÚ) č. 1095/2010.
3.           Príslušné orgány a ESMA si
vymieňajú všetky informácie a dokumentáciu potrebnú na vykonávanie svojich
príslušných povinností podľa tohto nariadenia v súlade s nariadením (EÚ) č.
1095/2010, najmä na identifikáciu a nápravu porušení tohto nariadenia. 
Kapitola VII
Záverečné ustanovenia
Článok 30
Preskúmanie
Komisia najneskôr tri roky po nadobudnutí
účinnosti tohto nariadenia začne vykonávať preskúmanie uplatňovania tohto
nariadenia. Pri preskúmaní sa bude analyzovať najmä:
a)      vplyv ustanovenia v článku 16 ods. 1, v
ktorom sa vylučuje možnosť vyplácať investorom ich podielové listy alebo akcie
pred ukončením životnosti EDIF. Pri preskúmaní sa s prihliadnutím na
rozdeľovanie výnosov EDIF rôznym kategóriám investorov posúdi aj to, či by výnimka
z takéhoto pravidla v prípade obmedzeného počtu jednotlivých retailových
investorov viedla k zvýšenému dopytu po EDIF v radoch retailových investorov;
b)      vplyv na diverzifikáciu aktív v dôsledku
uplatňovania minimálneho limitu vo výške 70 % oprávnených investičných
aktív stanoveného v článku 12 ods. 1, pričom sa posúdi najmä to, či by boli
potrebné zvýšené opatrenia v oblasti likvidity v prípade, keby sa zo zákazu
vyplácať podielové listy pred ukončením životnosti EDIF vyňal obmedzený počet
jednotlivých retailových investorov;
c)      rozsah, v akom sa EDIF uvádzajú na trh v
Únii, vrátane otázky, či by o uvádzanie EDIF na trh mali prípadne záujem
správcovia AIF, na ktorých sa vzťahuje článok 3 ods. 2 smernice 2011/61/EÚ.
Výsledky tohto preskúmania, ku ktorým budú v
prípade potreby pripojené primerané návrhy zmien, sa oznámia Európskemu
parlamentu a Rade.
Článok 31
Nadobudnutie účinnosti
Toto nariadenie nadobúda účinnosť dvadsiatym
dňom po jeho uverejnení v Úradnom vestníku Európskej únie.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
Za Európsky parlament                                 Za
Radu
predseda                                                        predseda
LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY 
              1.1.    Názov návrhu/iniciatívy 
              1.2.    Príslušné
oblasti politiky v rámci ABM/ABB
              1.3.    Druh
návrhu/iniciatívy 
              1.4.    Ciele

              1.5.    Dôvody
návrhu/iniciatívy 
              1.6.    Trvanie
a finančný vplyv 
              1.7.    Plánovaný
spôsob hospodárenia 
2.           OPATRENIA V OBLASTI RIADENIA 
              2.1.    Opatrenia
týkajúce sa kontroly a predkladania správ 
              2.2.    Systémy
riadenia a kontroly 
              2.3.    Opatrenia
na predchádzanie podvodom a nezrovnalostiam 
3.           ODHADOVANÝ FINANČNÝ VPLYV
NÁVRHU/INICIATÍVY 
              3.1.    Príslušné
okruhy viacročného finančného rámca a rozpočtové riadky výdavkov 
              3.2.    Odhadovaný
vplyv na výdavky 
              3.2.1. Zhrnutie
odhadovaného vplyvu na výdavky 
              3.2.2. Odhadovaný vplyv na
operačné rozpočtové prostriedky 
              3.2.3. Odhadovaný vplyv na
administratívne rozpočtové prostriedky
              3.2.4. Súlad s platným
viacročným finančným rámcom
              3.2.5. Príspevky od tretích
strán 
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ
1.           RÁMEC NÁVRHU/INICIATÍVY 
1.1.        Názov návrhu/iniciatívy 
Nariadenie
Európskeho parlamentu a Rady o európskych dlhodobých investičných fondoch 
1.2.        Príslušné oblasti politiky v
rámci ABM/ABB[23]

Vnútorný
trh – finančné trhy
1.3.        Druh návrhu/iniciatívy 
x Návrh/iniciatíva sa
týka novej akcie 
¨ Návrh/iniciatíva sa týka novej akcie, ktorá nadväzuje na pilotný
projekt/prípravnú akciu[24]

¨ Návrh/iniciatíva sa týka predĺženia trvania existujúcej akcie 
¨ Návrh/iniciatíva sa týka akcie presmerovanej na novú akciu 
1.4.        Ciele
1.4.1.     Viacročné strategické ciele
Komisie, ktoré sú predmetom návrhu/iniciatívy 
Zvýšiť
bezpečnosť a efektívnosť finančných trhov, posilniť vnútorný trh s finančnými
službami
1.4.2.     Konkrétne ciele a príslušné
činnosti v rámci ABM/ABB 
Konať
ako zdroj dlhodobého financovania pre európske hospodárstvo; zabezpečiť rovnaké
podmienky medzi správcami dlhodobých investičných fondov, zvýšiť objem
nebankového financovania dostupného pre podniky, zabezpečiť ochranu investorov
a finančnú stabilitu
1.4.3.     Očakávané výsledky a vplyv
Uveďte, aký vplyv by
mal mať návrh/iniciatíva na príjemcov/cieľové skupiny.
Cieľom
návrhu je: posilniť cezhraničné uvádzanie európskych dlhodobých investičných
fondov (EDIF) na trh v celej Únii pre retailových aj profesionálnych
investorov, zabezpečiť harmonizovaný postup udeľovania povolení pre dlhodobé
investičné fondy, identifikovať investičné politiky, ktoré môžu uplatňovať
dlhodobé investičné fondy, predchádzať konfliktom záujmov, stanoviť spoľahlivé
požiadavky na transparentnosť a osobitné podmienky uvádzania na trh
1.4.4.     Ukazovatele výsledkov a vplyvu

Uveďte ukazovatele,
pomocou ktorých je možné sledovať uskutočňovanie návrhu/iniciatívy.
Mali
by sa vypracovávať správy o:
vývoji
v oblasti cezhraničného uvádzania EDIF na trh, vplyve navrhovaného nariadenia o
ochrane investorov, pokroku dosiahnutom pri zabezpečovaní nenarušenej
hospodárskej súťaže, vplyve navrhovaných opatrení na združený kapitál dostupný
pre dlhodobé investície (napríklad investície do projektov infraštruktúry,
nehnuteľností a nekótovaných spoločností).
1.5.        Dôvody návrhu/iniciatívy 
1.5.1.     Potreby, ktoré sa majú
uspokojiť v krátkodobom alebo dlhodobom horizonte 
V
dôsledku prijatia navrhovaného nariadenia:
•        sa
predpokladá zvýšenie objemu cezhraničného uvádzania dlhodobých investičných
fondov na trh,
•        by
sa harmonizovalo udeľovanie povolení pre dlhodobé investičné fondy zo strany
vnútroštátnych orgánov a zlepšila by sa koordinácia medzi vnútroštátnymi
orgánmi dohľadu,
•        by
sa ďalej posilnil rozvoj dlhodobých investícií v celej Únii: harmonizáciou
podmienok výkonu činnosti pre všetkých relevantných aktérov na trhu s
investičnými fondmi by sa zabezpečila efektívnosť dlhodobých investičných
fondov a umožnili by sa aj núdzové úspory z rozsahu,
•        by
inštitucionálni investori ako poisťovne a dôchodkové fondy, ako aj jednotliví
retailoví investori mali pravidelné výnosy generované dlhodobými investičnými
fondmi,
•        by
sa rozšíril výber pre investorov a zvýšila kvalita prijímaných služieb,
•        by
sa prostredníctvom zlepšenej transparentnosti posilnila dôvera investorov a
pravdepodobne zlepšila hospodárska súťaž,
•        by
sa posilnilo dlhodobé financovanie pre európske hospodárstvo, pričom osobitný
dôraz by sa kládol na projekty infraštruktúry a financovanie malých a stredných
podnikov (MSP).
1.5.2.     Prínos zapojenia Európskej
únie 
1)
Fragmentácia v oblasti právnych predpisov bráni investorom získať expozíciu
voči dlhodobým aktívam, čím zamedzuje zvyšovaniu objemu združeného kapitálu a
získavaniu investičnej expertízy, ktorá pre dlhodobé investičné fondy vytvára
úspory z rozsahu;
2)
Neprijatie opatrení na úrovni EÚ by viedlo k neistote investorov a obmedzilo by
vytváranie rovnakých podmienok pre správcov dlhodobých investičných fondov v
celej Únii.
1.5.3.     Poznatky získané z podobných
skúseností v minulosti 
Rozsiahly
súbor pravidiel pre produkty, ktorým sa riadia investičné fondy dostupné pre
retailových investorov, bol pôvodne zavedený smernicou o PKIPCP (podnikoch
kolektívneho investovania do prevoditeľných cenných papierov). Hodnota
spravovaných aktív PKIPCP dosiahla v súčasnosti 6 697 miliárd EUR.
Hoci iniciatíva PKIPCP automaticky neznamená, že vytvorenie EDIF priláka
rovnaké množstvo investícií, no naznačuje, že takéto celoeurópske iniciatívy
môžu byť veľmi úspešné.
1.5.4.     Zlučiteľnosť a možná synergia
s inými vhodnými finančnými nástrojmi 
Navrhované
pravidlá vychádzajú z existujúceho regulačného rámca, ktorý tvorí smernica
2011/61/EÚ (smernica o správcoch alternatívnych investičných fondov – AIFMD) a
akty prijaté na účely jej vykonávania. Harmonizované postupy udeľovania
povolení a vykonávania dohľadu v prípade správcov AIF podľa smernice AIFMD
dopĺňa postup udeľovania povolení pre EDIF. Okrem pravidiel stanovených v
platných právnych predpisoch Únie sa navyše uplatňujú aj pravidlá pre produkty
týkajúce sa EDIF, ak sa ich uplatňovanie výslovne nevylučuje. Na EDIF sa
zodpovedajúcim spôsobom budú vzťahovať najmä pravidlá spravovania a uvádzania
na trh stanovené v platnom rámci, ako aj pravidlá cezhraničného poskytovania
služieb a sloboda usadiť sa v zmysle smernice AIFMD.
1.6.        Trvanie a finančný vplyv 
¨ Návrh/iniciatíva s obmedzeným trvaním 
–     
¨  Návrh/iniciatíva sú v platnosti od [DD/MM]RRRR do [DD/MM]RRRR. 
–     
¨  Finančný vplyv trvá od RRRR do RRRR. 
x Návrh/iniciatíva s neobmedzeným trvaním
–     
Počiatočná fáza vykonávania bude trvať od roku 2015
do roku 2020,
–     
a potom bude vykonávanie pokračovať v plnom
rozsahu.
1.7.        Plánovaný spôsob hospodárenia[25] 
¨ Priame centralizované hospodárenie na úrovni Komisie 
¨ Nepriame centralizované hospodárenie s delegovaním úloh súvisiacich
s plnením rozpočtu na:
–      ¨  výkonné agentúry 
–     
x   subjekty zriadené
spoločenstvami[26]

–      ¨  národné verejnoprávne subjekty/subjekty poverené
vykonávaním verejnej služby 
–      ¨  osoby poverené realizáciou osobitných akcií podľa
hlavy V Zmluvy o Európskej únii a určené v príslušnom základnom akte
v zmysle článku 49 nariadenia o rozpočtových pravidlách 
¨ Zdieľané hospodárenie
s členskými štátmi 
¨ Decentralizované hospodárenie s tretími krajinami 
¨ Spoločné hospodárenie
s medzinárodnými organizáciami (uveďte)
–       V prípade viacerých spôsobov
hospodárenia uveďte v oddiele „Poznámky“ presnejšie vysvetlenie.
2.           OPATRENIA V OBLASTI RIADENIA 
2.1.        Opatrenia týkajúce sa kontroly
a predkladania správ 
Uveďte časový interval
a podmienky, ktoré sa vzťahujú na tieto opatrenia. 
V
článku 81 nariadenia, ktorým sa zriaďuje Európsky orgán pre cenné papiere
a trhy (ESMA), sa stanovuje hodnotenie skúseností získaných
v dôsledku fungovania ESMA do troch rokov od skutočného začatia jeho
prevádzky. Komisia na tento účel uverejní všeobecnú správu, ktorú predloží
Európskemu parlamentu a Rade.
2.2.        Systémy riadenia a kontroly 
2.2.1.     Zistené riziká 
Pre
ESMA je potrebný dodatočný zdroj plánovaný v dôsledku tohto návrhu
s cieľom umožniť ESMA vykonávať jeho právomoci, a najmä jeho úlohu
pri:
•        zabezpečovaní
harmonizácie a koordinácie pravidiel nariadenia o EDIF vypracúvaním návrhov
regulačných predpisov,
•        posilňovaní
a zabezpečovaní jednotného uplatňovania vnútroštátnych regulačných právomocí
vydávaním usmernení a vypracúvaním návrhov vykonávacích technických predpisov,
•        zhromažďovaní
a uverejňovaní potrebných informácií o dlhodobých účastníkoch finančného trhu.
Ak
by neexistoval tento zdroj, nebolo by možné zabezpečiť včasné a účinné
plnenie úlohy ESMA.
2.2.2.     Informácie o zavedenom systéme
vnútornej kontroly 
Systémy
riadenia a kontroly, ako sa stanovujú v nariadení o ESMA, sa
budú vzťahovať aj na úlohu ESMA podľa tohto návrhu.
2.3.        Opatrenia na predchádzanie
podvodom a nezrovnalostiam 
Uveďte existujúce a
plánované preventívne a ochranné opatrenia.
Na
účely predchádzania podvodom, korupcii a akémukoľvek inému protiprávnemu
konaniu sa ustanovenia nariadenia Európskeho parlamentu a Rady (ES) č. 1073/1999
z 25. mája 1999 o vyšetrovaniach vykonávaných Európskym úradom pre boj proti
podvodom (OLAF) bez obmedzenia uplatňujú na ESMA, ako sa stanovuje v článku 66
ods. 1 nariadenia o ESMA.
ESMA
pristúpi k medziinštitucionálnej dohode z 25. mája 1999 medzi Európskym
parlamentom, Radou Európskej únie a Komisiou Európskych spoločenstiev, ktorá sa
týka vnútorných vyšetrovaní vykonávaných Európskym úradom pre boj proti
podvodom (OLAF), a bezodkladne prijme náležité ustanovenia pre všetkých
zamestnancov ESMA, ako sa stanovuje v článku 66 ods. 2 nariadenia o ESMA.
3.           ODHADOVANÝ FINANČNÝ VPLYV
NÁVRHU/INICIATÍVY 
3.1.        Príslušné okruhy viacročného
finančného rámca a rozpočtové riadky výdavkov 
·      Existujúce rozpočtové riadky 
V poradí, v akom za
sebou nasledujú okruhy viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Číslo […][Názov………………………………………...……….] || DRP/NRP ([27])   || krajín EZVO[28]   || kandidátskych krajín[29]   || tretích krajín || v zmysle článku 21 ods. 2 písm. b) nariadenia o rozpočtových pravidlách 
 1.a || [12.03.04][ESMA]   || DRP || ÁNO || ÁNO || NIE || NIE 
·      Požadované nové rozpočtové riadky 
V poradí, v akom za sebou nasledujú okruhy viacročného
finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky 
 Číslo […][Názov………………………………………...……….] || DRP/NRP || krajín EZVO || kandidátskych krajín || tretích krajín || v zmysle článku 21 ods. 2 písm. b) nariadenia o rozpočtových pravidlách 
   ||   ||   ||   ||   ||   ||   
3.2.        Odhadovaný
vplyv na výdavky 
Jediný vplyv na výdavky sa týka prijatia ďalších
dvoch dočasných zamestnancov na neurčité obdobie. Nové úlohy budú pokryté z
ľudských zdrojov v rámci ročného postupu prideľovania zdrojov v závislosti od
rozpočtových obmedzení, ktoré sa týkajú všetkých orgánov EÚ a ktoré sú v súlade
s finančným plánovaním agentúr.
3.2.1.     Zhrnutie odhadovaného vplyvu
na výdavky 
v mil. EUR (zaokrúhlené na 3 desatinné miesta)
 Okruh viacročného finančného rámca || 1.a || Konkurencieschopnosť pre rast a zamestnanosť 
 GR: MARKT ||   ||   || 2015 || 2016 || 2017 || 2018 || 2019 || 2020 || SPOLU 
  Operačné rozpočtové prostriedky ||   ||   ||   ||   ||   ||   ||   
 12.03.04 ESMA || Záväzky || (1) || 0,140 || 0,130 || 0,130 || 0,130 || 0,130 || 0,130 || 0,788 
 Platby || (2) || 0,140 || 0,130 || 0,130 || 0,130 || 0,130 || 0,130 || 0,788 
 Číslo rozpočtového riadka || Záväzky || (1a) ||   ||   ||   ||   ||   ||   ||   
 Platby || (2a) ||   ||   ||   ||   ||   ||   ||   
 Administratívne rozpočtové prostriedky financované z balíka prostriedkov určených na realizáciu osobitných programov[30]   ||   ||   ||   ||   ||   ||   ||   
 Číslo rozpočtového riadka ||   || (3) ||   ||   ||   ||   ||   ||   ||   
 Rozpočtové prostriedky pre GR MARKT SPOLU || Záväzky || = 1 + 1a + 3 || 0,140 || 0,130 || 0,130 || 0,130 || 0,130 || 0,130 || 0,788 
 Platby || = 2 + 2a +3 || 0,140 || 0,130 || 0,130 || 0,130 || 0,130 || 0,130 || 0,788 
  Operačné rozpočtové prostriedky SPOLU || Záväzky || (4) || 0,140 || 0,130 || 0,130 || 0,130 || 0,130 || 0,130 || 0,788 
 Platby || (5) || 0,140 || 0,130 || 0,130 || 0,130 || 0,130 || 0,130 || 0,788 
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) ||   ||   ||   ||   ||   ||   ||   
 Rozpočtové prostriedky OKRUHU 1.a viacročného finančného rámca SPOLU || Záväzky || =4+ 6 || 0,140 || 0,130 || 0,130 || 0,130 || 0,130 || 0,130 || 0,788 
 Platby || =5+ 6 || 0,140 || 0,130 || 0,130 || 0,130 || 0,130 || 0,130 || 0,788 
Ak má návrh/iniciatíva vplyv na viaceré okruhy:
  Operačné rozpočtové prostriedky SPOLU || Záväzky || (4) ||   ||   ||   ||   ||   ||   ||   ||   
 Platby || (5) ||   ||   ||   ||   ||   ||   ||   ||   
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) ||   ||   ||   ||   ||   ||   ||   ||   
 Rozpočtové prostriedky OKRUHOV 1 až 4 viacročného finančného rámca SPOLU (referenčná suma) || Záväzky || =4+ 6 ||   ||   ||   ||   ||   ||   ||   ||   
 Platby || =5+ 6 ||   ||   ||   ||   ||   ||   ||   ||   
Poznámka:
Zohľadňuje sa len 40 % celkových nákladov, zvyšných 60 % financujú
členské štáty.
 Okruh viacročného finančného rámca || 5 || „Administratívne výdavky“ 
v mil. EUR (zaokrúhlené na 3 desatinné miesta)
   ||   ||   || Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || SPOLU 
 GR: <…….> || 
  Ľudské zdroje ||   ||   ||   ||   ||   ||   ||   ||   
  Ostatné administratívne výdavky ||   ||   ||   ||   ||   ||   ||   ||   
 GR <…….> SPOLU || Rozpočtové prostriedky ||   ||   ||   ||   ||   ||   ||   ||   
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) ||   ||   ||   ||   ||   ||   ||   ||   
v mil. EUR (zaokrúhlené na 3 desatinné miesta)
   ||   ||   || 2015 || 2016 || 2017 || 2018 || 2019 || 2020 || SPOLU 
 Rozpočtové prostriedky OKRUHOV 1 až 5 viacročného finančného rámca SPOLU || Záväzky || 0,140 || 0,130 || 0,130 || 0,130 || 0,130 || 0,130 || 0,788 
 Platby || 0,140 || 0,130 || 0,130 || 0,130 || 0,130 || 0,130 || 0,788 
3.2.2.     Odhadovaný vplyv na operačné
rozpočtové prostriedky 
–     
¨  Návrh/iniciatíva si nevyžaduje použitie operačných rozpočtových
prostriedkov. 
–     
þ  Návrh/iniciatíva si vyžaduje použitie operačných rozpočtových
prostriedkov, ako je uvedené v nasledujúcej tabuľke:
Poznámka:
Pozri predtým.
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy   ò ||   ||   || Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || SPOLU 
 VÝSTUPY 
 Druh[31]   || Priemerné náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Celkový počet || Náklady spolu 
 KONKRÉTNY CIEĽ č. 1[32]…   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Konkrétny cieľ č. 1 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KONKRÉTNY CIEĽ č. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Konkrétny cieľ č. 2 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 NÁKLADY SPOLU ||   ||   ||   ||   ||   ||   ||   ||   ||   ||   ||   ||   ||   ||   ||   ||   
3.2.3.     Odhadovaný vplyv na administratívne
rozpočtové prostriedky
3.2.3.1.  Zhrnutie 
–     
þ  Návrh/iniciatíva si nevyžaduje použitie administratívnych
rozpočtových prostriedkov. 
–     
¨  Návrh/iniciatíva si vyžaduje použitie administratívnych rozpočtových
prostriedkov, ako je uvedené v nasledujúcej tabuľke:
v mil. EUR
(zaokrúhlené na 3 desatinné miesta)
   || Rok N[33]   || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || SPOLU 
 OKRUH 5 viacročného finančného rámca ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   
 Ostatné administratívne výdavky ||   ||   ||   ||   ||   ||   ||   ||   
 OKRUH 5 viacročného finančného rámca medzisúčet ||   ||   ||   ||   ||   ||   ||   ||   
 Mimo OKRUHU 5[34] viacročného finančného rámca   ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   
 Ostatné administratívne výdavky ||   ||   ||   ||   ||   ||   ||   ||   
 Mimo OKRUHU 5 viacročného finančného rámca medzisúčet ||   ||   ||   ||   ||   ||   ||   ||   
 SPOLU ||   ||   ||   ||   ||   ||   ||   ||   
Potreby ľudských
zdrojov budú pokryté úradníkmi GR, ktorí už boli pridelení na riadenie akcie
a/alebo boli interne prerozdelení v rámci GR, a v prípade potreby budú
doplnené zdrojmi, ktoré sa môžu prideliť riadiacemu GR v rámci ročného postupu
prideľovania zdrojov v závislosti od rozpočtových obmedzení.
3.2.3.2.   Odhadované potreby
ľudských zdrojov 
–     
þ  Návrh/iniciatíva si nevyžaduje použitie ľudských zdrojov. 
–     
¨  Návrh/iniciatíva si vyžaduje použitie ľudských zdrojov, ako je
uvedené v nasledujúcej tabuľke:
Poznámka:
–     
V dôsledku návrhu nebudú v rámci GR MARKT potrebné
žiadne ďalšie ľudské ani administratívne zdroje. ESMA prijme ďalších dvoch
dočasných zamestnancov na neurčité obdobie. 
odhady sa vyjadrujú v jednotkách
ekvivalentu plného pracovného času
 ||   || Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) 
 ||  Plán pracovných miest (úradníci a dočasní zamestnanci) ||   ||   
 || XX 01 01 01 (ústredie a zastúpenia Komisie) ||   ||   ||   ||   ||   ||   ||   
 || XX 01 01 02 (delegácie) ||   ||   ||   ||   ||   ||   ||   
 || XX 01 05 01 (nepriamy výskum) ||   ||   ||   ||   ||   ||   ||   
 || 10 01 05 01 (priamy výskum) ||   ||   ||   ||   ||   ||   ||   
  Externí zamestnanci (ekvivalent plného pracovného času )[35]   || 
 || XX 01 02 01 (ZZ, VNE, DAZ z celkového finančného krytia) ||   ||   ||   ||   ||   ||   ||   
 || XX 01 02 02 (ZZ, MZ, VNE, DAZ a PED v delegáciách) ||   ||   ||   ||   ||   ||   ||   
 || XX 01 04 yy[36]   || – ústredie   ||   ||   ||   ||   ||   ||   ||   
 || – delegácie ||   ||   ||   ||   ||   ||   ||   
 || XX 01 05 02 (ZZ, VNE, DAZ – nepriamy výskum) ||   ||   ||   ||   ||   ||   ||   
 || 10 01 05 02 (ZZ, DAZ, VNE – priamy výskum) ||   ||   ||   ||   ||   ||   ||   
 || Iné rozpočtové riadky (uveďte) ||   ||   ||   ||   ||   ||   ||   
 || SPOLU ||   ||   ||   ||   ||   ||   ||   
XX predstavuje
príslušnú oblasť politiky alebo rozpočtovú hlavu.
Potreby ľudských zdrojov
budú pokryté úradníkmi GR, ktorí už boli pridelení na riadenie akcie a/alebo
boli interne prerozdelení v rámci GR, a v prípade potreby budú doplnené
zdrojmi, ktoré sa môžu prideliť riadiacemu GR v rámci ročného postupu
prideľovania zdrojov v závislosti od rozpočtových obmedzení.
Opis úloh, ktoré sa
majú vykonať:
 Úradníci a dočasní zamestnanci ||   
 Externí zamestnanci ||   
3.2.4.     Súlad s platným viacročným
finančným rámcom 
–     
þ  Návrh/iniciatíva je v súlade s platným viacročným finančným rámcom.
–     
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
–     
¨  Návrh/iniciatíva si vyžaduje, aby sa použil nástroj flexibility alebo
aby sa uskutočnila revízia viacročného finančného rámca[37].
Vysvetlite potrebu a uveďte príslušné okruhy,
rozpočtové riadky a zodpovedajúce sumy.
3.2.5.     Príspevky od tretích strán 
–     
Návrh/iniciatíva nezahŕňa spolufinancovanie tretími
stranami. 
–     
þ Návrh/iniciatíva zahŕňa
spolufinancovanie tretími stranami, ako je uvedené v nasledujúcej tabuľke:
rozpočtové prostriedky v mil. EUR (zaokrúhlené na 3
desatinné miesta)
   || 2015 || 2016 || 2017 || 2018 || 2019 || 2020 || SPOLU 
 Členské štáty prostredníctvom vnútroštátnych orgánov dohľadu EÚ * || 0,210 || 0,194 || 0,194 || 0,194 || 0,194 || 0,194 || 1,181 
 Spolufinancované prostriedky SPOLU || 0,210 || 0,194 || 0,194 || 0,194 || 0,194 || 0,194 || 1,181 
* Odhad založený na
súčasnom mechanizme financovania v nariadení ESMA (členské štáty 60 %,
Spoločenstvo 40 %).

3.3.        Odhadovaný vplyv na príjmy 
–     
þ  Návrh/iniciatíva nemá finančný vplyv na príjmy.
–     
¨  Návrh/iniciatíva má finančný vplyv na príjmy, ako je uvedené v
nasledujúcej tabuľke:
¨         vplyv na vlastné zdroje 
¨         vplyv na rôzne príjmy 
v mil. EUR (zaokrúhlené na 3 desatinné miesta)
 Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[38]   
 Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) 
 Článok …………. ||   ||   ||   ||   ||   ||   ||   ||   
V prípade rôznych
pripísaných príjmov, na ktoré bude mať návrh/iniciatíva vplyv, uveďte príslušné
rozpočtové riadky výdavkov.
Uveďte spôsob výpočtu
vplyvu na príjmy.
Príloha k legislatívnemu finančnému výkazu
pripojenému k návrhu nariadenia Európskeho parlamentu a Rady o európskych
dlhodobých investičných fondoch (EDIF)
Cieľom tohto návrhu je pomôcť zvýšiť objem
združeného kapitálu dostupného pre dlhodobé investície do reálnej ekonomiky
Európskej únie. Tento cieľ sa dosiahne vytvorením novej formy fondu, ktorou sú
európske dlhodobé investičné fondy alebo EDIF. Na základe tried aktív, do
ktorých EDIF môžu investovať, sa od týchto fondov očakáva, že investorom
prinesú dlhodobé a stabilné výnosy. Oprávnené aktíva by sa kvalifikovali ako
súčasť „alternatívnych investícií“, teda tried aktív, ktoré nepatria do rozsahu
tradičnej definície kótovaných akcií a dlhopisov. Zatiaľ čo alternatívne
investície zahŕňajú nehnuteľnosti, rizikový kapitál, súkromný kapitál, hedžové
fondy, nekótované spoločnosti, zadlžené cenné papiere a komodity, EDIF by sa
zameriavali len na alternatívne investície, ktoré patria do vymedzenej
kategórie tried dlhodobých aktív, ktorých úspešný rozvoj si vyžaduje dlhodobý
záväzok investorov. 
Existuje jasná potreba zmeniť prístup
investorov, ktorý je zameraný len na investovanie s krátkodobými vyhliadkami
alebo na investície do aktív vyžadujúcich krátkodobé záväzky. Jedným zo
spôsobov, ako to dosiahnuť, je obmedziť prekážky prijímania dlhodobých záväzkov
voči aktívam, akými sú napríklad projekty infraštruktúry, a to poskytnutím tzv.
trpezlivého kapitálu. Je možné, že takýto druh investícií nebude schopný
umožniť vyplácanie aj niekoľko rokov, ale je investovaný takým spôsobom, aby
dokázal prinášať stabilné a predvídateľné výnosy. Tomuto opisu by zodpovedali
projekty infraštruktúry alebo prevádzkové koncesie. Kapitál investovaný takýmto
dlhodobým, „trpezlivým“ spôsobom je prospešný pre reálnu ekonomiku, lebo
prináša predvídateľné a stabilné toky financií podnikom a vytvára pracovné
miesta.
S cieľom zabezpečiť účinné odstraňovanie
prekážok vytvorenia celoeurópskeho trhu s EDIF, ako aj dôveru investorov v
tieto fondy je potrebné zaistiť najvyššiu úroveň zblíženia postupov dohľadu a
primeraný dohľad. Z tohto dôvodu bude dôležitú úlohu zohrávať ESMA, a to z
hľadiska vypracovávania podrobných regulačných požiadaviek v záujme zbližovania
a jednotnosti na trhu, ako aj z hľadiska podpory vykonávania priebežného
dohľadu.
Náklady súvisiace s úlohami, ktoré má
vykonávať ESMA, sa v prípade výdavkov na zamestnancov (hlava 1) odhadli v
súlade s klasifikáciou nákladov v návrhu rozpočtu ESMA. Návrh Komisie zahŕňa
ustanovenia, na základe ktorých má ESMA vypracovať štyri regulačné technické
predpisy. Okrem toho bude ESMA udržiavať ústredný register so záznamami o
všetkých EDIF, ktoré majú povolenie. ESMA bude mať príležitosť vypracovať aj
usmernenia v oblastiach, na ktoré sa vzťahuje toto nariadenie. ESMA bude
takisto plniť svoju úlohu v súvislosti so zabezpečovaním hladkej spolupráce a
koordinácie v oblasti dohľadu nad EDIF zo strany príslušných orgánov v
členských štátoch.
Predpokladá sa, že nariadenie nadobudne
účinnosť začiatkom roka 2015, a preto sú od roku 2015 pre ESMA potrebné
ďalšie zdroje. Odhaduje sa, že budú potrebné ďalšie ľudské zdroje na účely
vypracovania technických predpisov, poskytovania poradenstva a udržiavania
registra orgánom ESMA, ako aj na účely iných stálych úloh, ktoré sa vykonávajú
spolu s funkciou ESMA, ktorou je posilňovanie spolupráce s príslušnými orgánmi
a zbližovanie postupov v oblasti dohľadu. Pokiaľ ide o druh pozícií, úspešné a
včasné predloženie nových technických predpisov si vyžiada najmä ďalších
úradníkov pre oblasti politiky, práva a posudzovania vplyvu.
Na posúdenie vplyvu na počet pracovníkov na
plný úväzok požadovaných na vypracovanie technických predpisov, usmernení
a správ sa uplatnili tieto predpoklady:
·       
Jeden úradník pre oblasť politiky dokáže navrhnúť v
priemere 1,5 technického predpisu za rok. Táto práca si vyžaduje prípravnú
činnosť, ako napríklad:
·       
bilaterálne a multilaterálne stretnutia so
zainteresovanými stranami
·       
analýzu a posúdenie možností a vypracovávanie
konzultačných dokumentov
·       
verejné konzultácie so zainteresovanými stranami
·       
vytvorenie a riadenie stálych skupín expertov
zložených zo zástupcov orgánov dohľadu z členských štátov
·       
vytvorenie a riadenie ad hoc skupín expertov
zložených z účastníkov trhu a zo zástupcov investorov
·       
analýzu odpovedí prijatých v rámci konzultácií
·       
vypracovanie analýzy nákladov a prínosov
·       
vypracovanie právneho textu
Bude potrebné vytvoriť ústredný register
(určiť projekt IT, posúdiť súťažné ponuky, riadiť projekt). Tento register by
sa v záujme zaistenia presnosti a úplnosti jeho údajov musel potom podrobovať
pravidelnej údržbe. 
Okrem toho bude potrebná aj ďalšia priebežná
činnosť vrátane koordinácie opatrení orgánov dohľadu v členských štátoch,
činnosti na identifikáciu postupov vykonávania dohľadu a na stimuláciu ich
zbližovania, procesov urovnávania sporov a mediácie, monitorovania trhu a
činnosti posudzovania s cieľom identifikovať trendy na európskom trhu s
dlhodobými investíciami a objasniť akékoľvek vznikajúce riziká pre investorov
alebo prekážky hladkého fungovania jednotného trhu s takýmito fondmi.
To znamená, že od roku 2015 budú potrební
ďalší dvaja pracovníci na plný úväzok. Predpokladá sa, že tento nárast počtu
pracovných miest na plný úväzok sa zachová aj v rokoch 2016 až 2020, keďže
predpisy sa dokončia pravdepodobne až v roku 2016 alebo 2017 a do roku 2020 sa
bude musieť zabezpečiť ich implementácia, a zároveň v nadväznosti na ňu sa
zvýši aj objem uvedených priebežných úloh ESMA.
Ďalšie predpoklady:
·       
podľa rozdelenia počtu pracovníkov na plný úväzok
od roku 2015 sa predpokladá, že ďalšie dve pracovné miesta na plný úväzok
obsadia dvaja dočasní zamestnanci, 
·       
priemerné ročné mzdové náklady pre rôzne kategórie
pracovníkov sa zakladajú na usmernení GR BUDG,
·       
koeficient váženia miezd pre Paríž je 1,16,
·       
predpokladaná výška nákladov na služobné cesty je
10 000 EUR ročne,
·       
náklady spojené s najímaním pracovníkov (cestovné
náklady, náklady na hotelové ubytovanie, náklady na zdravotnú starostlivosť,
náklady na uvedenie do úradu a ostatné náhrady osobných výdavkov, náklady na
sťahovanie atď.) sa odhadujú na 12 700 EUR, 
·       
metóda výpočtu zvýšenia požadovaného rozpočtu na
nasledujúcich šesť rokov sa podrobnejšie uvádza v nasledujúcej tabuľke. Vo
výpočte je zohľadnená skutočnosť, že z rozpočtu Spoločenstva sa financuje
40 % nákladov.
 Typy nákladov || Výpočet || Výška (v tis.) 
 2015 || 2016 || … || 2020 
 Hlava 1: Výdavky na zamestnancov: 11 Platy a náhrady – z toho dočasní zamestnanci – z toho vyslaní národní experti – z toho zmluvní zamestnanci 12 Výdavky spojené s najímaním 13 Náklady na služobné cesty Spolu Hlava 1: Výdavky na zamestnancov z toho príspevok Spoločenstva (40 %) z toho príspevok členských štátov (60 %) ||     =2*131*1,16     =2*12,7 =2*10     ||     304     25 20   349 140   210 ||     304       20   324 130   194 ||     304       20   324 130   194 ||     304       20   324 130   194 
V nasledujúcej tabuľke sa uvádza návrh plánu
pracovných miest pre dve pracovné miesta dočasných zamestnancov:
 Funkčná skupina a trieda || Pracovné miesta 
 AD16 ||   
 AD15 ||   
 AD14 ||   
 AD13 ||   
 AD12 ||   
 AD11 ||   
 AD10 ||   
 AD9 ||   
 AD8 ||   
 AD7 || 1 
 AD6 || 1 
 AD5 ||   
   ||   
 AD spolu || 2 
[1]               Pozri
http://ec.europa.eu/internal_market/smact/docs/single-market-act2_sk.pdf.
[2]               Pozri
http://ec.europa.eu/internal_market/finances/financing-growth/long-term/index_en.htm.
[3]               EFAMA (Európska asociácia pre správu fondov
a aktív) – Informačný prehľad sektora investičných fondov (Investment
Fund Industry Factsheet), marec 2013.
[4]               Smernica 2011/61/EÚ.
[5]               Smernica 2004/39/ES.
[6]               Pozri
http://ec.europa.eu/internal_market/consultations/docs/2012/ucits/ucits_consultation_en.pdf.
[7]               Ú. v. EÚ C , , s. .
[8]               Ú. v. EÚ L 174, 1.7.2011, s. 1.
[9]               Ú. v. EÚ L 201, 27.7.2012. s. 1.
[10]             Ú. v. EÚ L 145, 30.4.2004, s. 1.
[11]             Ú. v. EÚ L 345, 31.12.2003, s. 64.
[12]             Ú. v. EÚ L 149, 30.4.2004, s. 1.
[13]             Ú. v. EÚ L 331, 15.12.2010, s. 84.
[14]             Ú. v. ES L 281, 23.11.1995,
s. 31 – 50.
[15]             Ú. v.
ES L 8, 12.1.2001, s. 1 – 22.
[16]             Ú. v. EÚ L 177, 30.6.2006, s. 1.
[17]             Ú. v. EÚ L 335, 17.12.2009, s. 1.
[18]             Ú. v.
EÚ L 302, 17.11.2009, s. 32.
[19]             Ú. v. ES L 193, 18.7.1983, s. 1.
[20]             Odkaz na úradný vestník.
[21]             Ú. v. EÚ L 345, 31.12.2003, s. 64.
[22]             Ú. v.
EÚ L 149, 30.4.2004, s. 1.
[23]             ABM: riadenie podľa činností – ABB: zostavovanie rozpočtu
podľa činností.
[24]             Podľa článku 54 ods. 2 písm. a) alebo b) nariadenia o
rozpočtových pravidlách.
[25]             Vysvetlenie spôsobov hospodárenia a odkazy na nariadenie o
rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html
[26]             Podľa článku 185 nariadenia o rozpočtových pravidlách.
[27]             DRP = diferencované rozpočtové prostriedky / NRP =
nediferencované rozpočtové prostriedky.
[28]             EZVO: Európske združenie voľného obchodu. 
[29]             Kandidátske krajiny a prípadne potenciálne kandidátske
krajiny západného Balkánu.
[30]             Technická a/alebo administratívna pomoc a výdavky určené
na financovanie realizácie programov a/alebo akcií Európskej únie (pôvodné
rozpočtové riadky „BA“), nepriamy výskum, priamy výskum.
[31]             Výstupy znamenajú dodané produkty a služby (napr.: počet
financovaných výmen študentov, vybudované cesty v km atď.).
[32]             Ako je uvedené v oddiele 1.4.2. „Konkrétne ciele...“. 
[33]             Rok N je rokom, v ktorom sa návrh/iniciatíva začína
uskutočňovať.
[34]             Technická a/alebo administratívna pomoc a výdavky určené
na financovanie realizácie programov a/alebo akcií Európskej únie (pôvodné
rozpočtové riadky „BA“), nepriamy výskum, priamy výskum.
[35]             ZZ = zmluvný zamestnanec; MZ = miestny zamestnanec; VNE =
vyslaný národný expert; DAZ = dočasný agentúrny zamestnanec; PED = pomocný
expert v delegácii. 
[36]             Čiastkový strop pre externých zamestnancov financovaných z
operačných rozpočtových prostriedkov (pôvodné rozpočtové riadky „BA“).
[37]             Pozri body 19 a 24 medziinštitucionálnej dohody (na
obdobie rokov 2007 – 2013).
[38]             Pokiaľ ide o tradičné vlastné zdroje (clá, odvody z
produkcie cukru), uvedené sumy musia predstavovať čisté sumy, t. j. hrubé sumy
po odčítaní 25 % nákladov na výber.